Ο Ελληνικός Στρατός αποβιβάζεται στη Σμύρνη\nΑπό τον Μάιο '19 στον Νοέμβριο του '20 /\nΗ πρώτη αναλήφθηκε από τον αυτοκράτορα Αλέξιο Α’ το Κομνηνό, ο οποίος ύστερα από συμφωνία με τους Σταυροφόρους της Α’ Σταυροφορίας, διεκπεραίωσε αυτούς το 1097 στην ασιατική ακτή με αντάλλαγμα να του παραδώσουν τα εδάφη που θα απελευθέρωναν από τους Τούρκους. Αργότερα ο Αλέξιος ανακατέλαβε και άλλες περιοχές και αποκατέστησε τη Βυζαντινή εξουσία σε ένα μεγάλο μέρος της Μικράς Ασίας.\nΗ δεύτερη αναλήφθηκε το 1176 από τον εγγονό του Αλεξίου, τον Μανουήλ Α’ Κομνηνό, ο οποίος προέλασε με μια μεγάλη στρατιά προς το Ικόνιο, τη πρωτεύουσα του σελτζουκικού κράτους για να δώσει τελική λύση στο πρόβλημα κατοχής της Μικράς Ασίας από τους Τούρκους. Πλησίον όμως του Μυριοκέφαλου έπεσε σε ενέδρα και ο στρατός του καταστράφηκε. Από την εποχή εκείνη και στη συνέχεια, η εξουσία της Ελληνικής Μεσαιωνικής Αυτοκρατορίας της Ρωμανίας στη Μικρά Ασία συνεχώς θα φθίνει, μέχρι που θα εξαφανιστεί πλήρως από τους Οθωμανούς Τούρκους περί το 1340 περίπου.\nΗ τρίτη μεγάλη προσπάθεια αναλήφθηκε στις 2/15 Μαΐου 1919 από το σημερινό Ελληνικό Κράτος, όταν ύστερα από απόφαση του Ανώτατου Συμμαχικού Συμβουλίου ο Ελληνικός Στρατός αποβιβάστηκε στη Σμύρνη.\nΗ Προπαρασκευή του Εκστρατευτικού Σώματος\nΣτις 23 Απριλίου/6 Μαΐου 1919 και αμέσως μόλις ο Πρωθυπουργός Ελευθέριος Βενιζέλος έλαβε την εντολή του Ανωτάτου Συμμαχικού Συμβουλίου για την αποβίβαση του Ελληνικού Στρατού στη Σμύρνη, τηλεγράφησε στον Αντιπρόεδρο της Κυβέρνησης και στο Υπουργείο Στρατιωτικών να προετοιμαστεί το ταχύτερο η Ι Μεραρχία του Α’ Σώματος Στρατού, προκειμένου να μεταφερθεί στη Σμύρνη.\n«Ταύτην την στιγμήν το Ανώτατον Συμβούλιον με πληροφορεί ότι εν τη σημερινή συνεδριάσει απεφάσισεν όπως το εκστρατευτικό σώμα αναχωρήση διά Σμύρνην. Η απόφασις ελήφθη παμψηφεί. Ζήτω το Έθνος…».\nΗ Ι Μεραρχία [«Σιδηρά Μεραρχία»] υπό τη διοίκηση του Συνταγματάρχη Πυροβολικού Ζαφειρίου Νικολάου, βρισκόταν στη περιοχή Πράβι (Ελευθερούπολη) του Νομού Καβάλα και ανέμενε τη μεταφορά της στην Ουκρανία, όπου ήδη βρίσκονταν οι ΙΙ και ΧΙΙΙ Μεραρχίες του Α’ Σώματος Στρατού. Η διάταξη της Μεραρχίας ήταν η ακόλουθη:\nΣτις 25 Απριλίου/8 Μαΐου 1919 η Ι Μεραρχία έλαβε διαταγή από το Γενικό Στρατηγείο (Αρχιστράτηγος Λεωνίδας Παρασκευόπουλος – έδρα Θεσσαλονίκη), για άμεση επιβίβασή της σε πλοία που αποστέλλονταν, χωρίς να της γίνει γνωστός ο τόπος προορισμού της. Η Μεραρχία έθεσε αμέσως τις μονάδες της σε κίνηση και μέχρι το απόγευμα της 26ης είχε συγκεντρωθεί στην αποβάθρα του λιμανιού των Ελευθερών.\nΣτις 26 Απριλίου ρυθμίστηκαν τηλεφωνικά τα της επιβίβασης μεταξύ του διοικητού της Ι Μεραρχίας και του Επιτελάρχη του Γενικού Στρατηγείου (Γ.Σ.) Συνταγματάρχη Πάγκαλου Θεόδωρου. Στη συνέχεια μίλησε με το Διοικητή της Μεραρχίας ο Αρχιστράτηγος, ο οποίος εξέφρασε την εμπιστοσύνη του για την εκτέλεση της αποστολής που αναλάμβανε, του έδωσε οδηγίες σχετικά με την αποστολή του και του επεσήμανε – ως Σμυρνιός που γνώριζε τη πόλη – ότι θα έπρεπε να αποβιβαστεί προς βορά στη Πούντα και νότια πέρα από το Κοκάργιαλι, νοτιότερα της Καραντίνας. Επιπλέον ζήτησε τη τήρηση απόλυτης μυστικότητας.\nΗ επιβίβαση της Μεραρχίας επί των πλοίων μεταφοράς ολοκληρώθηκε την 0930 ώρα της 29ης Απριλίου. Στις 1500 επανήλθε από τη Θεσσαλονίκη ο Επιτελάρχης της Ι Μεραρχίας Ταγματάρχης Σπανόπουλος Ανδρέας, κομίζοντας σφραγισμένο φάκελλο με τις διαταγές του Γενικού Στρατηγείου. Πουθενά δεν αναφέρεται κάτι για το περιεχόμενο των εν λόγω διαταγών. Ούτε η ΔΙΣ, ούτε ο Παρασκευόπουλος, ούτε ο Μέραρχος στην έκθεσή του. Όλοι τις αναφέρουν, αλλά τίποτε για το περιεχόμενό τους. Την 2345 ώρα η Μεραρχία έλαβε το ακόλουθο τηλεγράφημα από το Γ.Σ.:\nΗ νηοπομπή που μεταφέρει την Ι Μεραρχία στη Σμύρνη αποπλέει από τις Ελευθερές\nΤη νύκτα της 30ης Απριλίου ο Βενιζέλος έστειλε στον Αρχιστράτηγο Λεωνίδα Παρασκευόπουλο οδηγίες σχετικά με τη κατάληψη της Σμύρνης, τις οποίες έπρεπε να διαβιβάσει στον Αρχηγό του Στρατού Κατοχής και στις οποίες αναφέρονταν τα ακόλουθα:\n«Σχετικώς με εγκατάστασιν Στρατού Κατοχής, παρέχω ακολούθους οδηγίας: 1) Το μέγα μέρος του Στρατού δέον να εγκατασταθεί για λόγους […] και στρατιωτικής ασφαλείας εγγύς ή εκτός πόλεως, κατά προτίμηση σε καταυλισμό ή μικτή επισταθμία. 2) Εντός της πόλεως να εγκατασταθεί απαραιτήτως αναγκαία δύναμη δια τη κατάληψη κέντρων ενδιαφερόντων, ως επιφυλακή και δια την υπηρεσία περιπολιών. 3) Οδοί και συγκοινωνίες προς Σμύρνην μέχρις ακτίνος αναλόγου, ανάγκη καταληφθούν δια ισχυρών τμημάτων υπό αξιωματικούς και επιτηρούνται προς επίβλεψη κυκλοφορούντων».\nΔεδομένου ότι ο Παρασκευόπουλος έλαβε τη παραπάνω διαταγή όταν η νηοπομπή είχε αναχωρήσει, είναι άγνωστο αν και πότε αυτή διαβιβάστηκε στο Ζαφειρίου.\nΗ παραπάνω είναι η μόνη γνωστή «Οδηγία Επιχειρήσεων», ή κατά την ορολογία της εποχής «Γενικαί Εντολαί», που εκδόθηκε από προϊστάμενο κλιμάκιο της Ι Μεραρχίας. Είναι άγνωστο αν η υπόψη διαταγή λήφθηκε από τη Μεραρχία και πότε. Ο Μέραρχος δεν αναφέρει λήψη της διαταγής στην έκθεσή του, ο δε Αρχιστράτηγος – ενώ αναφέρεται στη παραπάνω διαταγή του Βενιζέλου – ουδέν αναφέρει για το αν και πότε αυτή στάλθηκε στην Ι Μεραρχία.\nΤις μεσημβρινές ώρες της 1ης/14ης Μαΐου η νηοπομπή αγκυροβόλησε προ του λιμένος Γέρας της Λέσβου. Ο διοικητής της Ι Μεραρχίας συνοδευόμενος από τον αρχηγό του Μεραρχιακού Πεζικού Συνταγματάρχη Πεζικού Τσερούλη Χαράλαμπο, τον επιτελάρχη της Μεραρχίας και τους διοικητές των Συνταγμάτων, επιβιβάστηκαν στο αντιτορπιλικό «Λέων» και έπλευσαν προς το λιμάνι της Σμύρνης, όπου από τη γέφυρα του «Αβέρωφ» – που ναυλοχούσε στη Σμύρνη – εκτέλεσαν αναγνώριση του λιμανιού και της πόλης. Παράλληλα ενημερώθηκαν από το Κυβερνήτη του Αβέρωφ Πλοίαρχο Μαυρουδή σχετικά με την υπηρεσία οδηγών που είχε οργανωθεί υπό τον ιδιώτη Λιάτη, για την οδήγηση των τμημάτων στις θέσεις τους. Στη συνέχεια ο Μέραρχος παρουσιάστηκε στον Αρχηγό του Βρετανικού Στόλου της Μεσογείου Ναύαρχο Κάλθορπ (Somerset Gough-Calthorpe), ο οποίος τον ενημέρωσε ότι τα μέσα αποβίβασης ήσαν έτοιμα και ο τουρκικός στρατός διατάχθηκε να περιοριστεί στους στρατώνες.\nΕπί του θωρηκτού Αβέρωφ καθορίστηκαν οι αντικειμενικοί σκοποί των Συνταγμάτων με βάση το σχέδιο που κατέστρωσε ο Μέραρχος εκείνη τη στιγμή και το οποίο όπως αναφέρει στην έκθεσή του, απέβλεπε: α) Στη πλήρη περίσχεση (κύκλωση) της πόλης με σκοπό τη καταστολή κάθε ιδέας αντίδρασης από τους Τούρκους. β) Το πλήρη διαχωρισμό της Τουρκικής από την Ελληνική συνοικία, προς αποτροπή σύγκρουσης μεταξύ των δύο κοινοτήτων.\nΗ Σμύρνη στις αρχές του 20ου αιώνα, ορώμενη από το ύψωμα Μπαχρή Μπαμπά, νοτίως της πόλης.\n1. Ελληνική συνοικία 2. Τουρκική συνοικία 3. Αγία Φωτεινή 4. Άγιος Γεώργιος 5. Άγιος Ιωάννης ο Θεολόγος 6. Σχολείο Χωροφυλακής 7. Διοικητήριο 8. Οι στρατώνες\n9. Φυλακές 10. Ο δρόμος προς την Καραντίνα\nΜε βάση το παραπάνω σχέδιο, ο μέραρχος όρισε ως αντικειμενικούς σκοπούς των Συνταγμάτων τους εξής:\nΤου 1/38 Σ.Ε. τη κύκλωση της Σμύρνης επί της νοτιοανατολικής εξωτερικής παρυφής της πόλης από τη Καραντίνα και κατά μήκος της γυμνής λοφοσειράς μέχρι το φρούριο του υψ. Πάγος.\nΤου 5ου Συντάγματος τη κύκλωση της Σμύρνης από τη Πούντα και δια της σιδηροδρομικής γραμμής Αϊδινίου μέχρι το φρούριο του Πάγου.\nΤου 4ου Συντάγματος το διαχωρισμό των δύο συνοικιών.\nΠρος διευκόλυνση και επιτάχυνση της κύκλωσης προς την οποία απέδιδε μεγάλη σημασία, ιδιαίτερα από τη πλευρά της γυμνής λοφοσειράς (από τη Καραντίνα μέχρι του φρουρίου Πάγος) επειδή δέσποζε όλης της Τουρκικής συνοικίας και απέκοπτε τη κατεύθυνση υποχώρησης ενόπλων ομάδων, διέταξε το διοικητή του 1/38 ΣΕ όπως το δεξιότερο τμήμα του και μάλιστα αυτό επί του «Ατρόμητου», να αποβιβαστεί στη Καραντίνα.\nΜετά την επάνοδο στο λιμάνι Γέρας, τα παραπάνω επιβεβαιώθηκαν με την έκδοση της υπ’ αριθμό 51/1 Διαταγής Επιχειρήσεων της Μεραρχίας, η οποία δακτυλογραφήθηκε και διανεμήθηκε στους διοικητές.\nΤην 0200 ώρα της 2ας Μαΐου η νηοπομπή αναχώρησε και κατευθύνθηκε προς τη Σμύρνη, ενώ κοινοποιούνταν προς τα τμήματα η ημερήσια διαταγή του πρωθυπουργού Ελευθερίου Βενιζέλου.\nΒαλής (γενικός διοικητής) του Βιλαετίου Σμύρνης, με έδρα τη Σμύρνη, μέχρι και λίγες ημέρες πριν την αποβίβαση του Ελληνικού Στρατού, ήταν ο Νουρεντίν Πασάς (Nureddin İbrahim Paşa), σκληρός εθνικιστής, ο οποίος ασκούσε μεγάλη επιρροή στον τουρκικό λαό λόγω της νίκης του στη Κουτ-αλ-Αμάρα της Μεσοποταμίας και της αιχμαλώτισης του εκεί βρετανικού στρατού. Αντιλαμβανόμενος τη κατάσταση από τη παρουσία του συμμαχικού στόλου στο λιμάνι της Σμύρνης, τον ασκούμενο υπό των συμμάχων έλεγχο, τις ελληνικές βλέψεις στη Σμύρνη και την ανησυχία και προσμονή που επικρατούσε στον ελληνικό πληθυσμό της πόλης, δεν έμεινε αδρανής. Ίδρυσε στη Σμύρνη το «Σύνδεσμο των Εφέδρων Αξιωματικών» και οργάνωσε στην επαρχία μυστικά στρατιωτικά σώματα. Ο Νουρεντίν ήταν ένας ισχυρός παράγοντας του Νεοτουρκικού Κομιτάτου, δηλαδή του εθνικιστικού κινήματος-κόμματος, ο οποίος μπορούσε στη πρώτη ευκαιρία να υψώσει τη σημαία της επανάστασης. Τελικά ο Νουρεντίν αντικαταστάθηκε από τον Ιτζέτ Βέη (Izzet Bey), επειδή περιήλθαν στα χέρια του Πλοιάρχου Μαυρουδή (Αρμοστή της Ελλάδας στη Σμύρνη) δύο μυστικά έγγραφά του προς τη χωροφυλακή Αϊδινίου, δια των οποίων αποκαλυπτόταν ότι οι τουρκικές αρχές οργάνωναν ένοπλα σώματα για την εκτέλεση σφαγών, αλλά παρέμεινε στη Σμύρνη.\nΤο εδρεύον στη Σμύρνη XVII Σώμα Στρατού βρισκόταν σε κατάσταση αποστράτευσης και η συνολική δύναμη που διατηρούσε σε διάφορες υπηρεσίες και στα φρούρια της Σμύρνης, ανερχόταν σε 4.000 άνδρες. Οι οργανικές μεραρχίες του XVII ΣΣ, η 56η στη περιοχή Σμύρνης-Μαινεμένης-Μαγνησίας και η 57η στη περιοχή Αϊδινίου-Ατταλείας, βρίσκονταν και αυτές σε κατάσταση αποστράτευσης, διατηρώντας υπό τα όπλα δύναμη 1.500 ανδρών, όπως καθόριζε η συμφωνία για την αποστράτευση και τον αφοπλισμό του οθωμανικού στρατού.\nΛίγο πριν το μεσημέρι της 1ης Μαΐου επιδόθηκε στο Βαλή της Σμύρνης Ιτζέτ Βέη (Izzet Bey) διακοίνωση του Βρετανού Ναυάρχου Κάλθορπ δια της οποίας του γνώριζε ότι σύμφωνα με τους όρους της ανακωχής του Μούδρου, οι Σύμμαχοι θα αποβίβαζαν στρατεύματα στη Σμύρνη για την εξασφάλιση της τάξεως και ότι θα καταλάμβαναν τα φρούρια της πόλεως. Στη διακοίνωση δεν γινόταν λόγος περί αποβίβασης ελληνικών στρατευμάτων. Ο Ιτζέτ Βέης κάλεσε σε συνεργασία το στρατιωτικό διοικητή της Σμύρνης – και διοικητή του XVII Σώματος Στρατού – Αλή Ναδήρ Πασά και στη συνέχεια ανέφεραν σχετικά στην Υψηλή Πύλη, από την οποία έλαβαν την αόριστη απάντηση ότι δεν έπρεπε να ανησυχούν, επειδή επρόκειτο περί όρου αναφερομένου στη συμφωνία του Μούδρου. Στις συσκέψεις που έλαβαν χώρα στο XVII ΣΣ αποφασίστηκε να αναμείνουν την εξέλιξη των γεγονότων.\nΤο τουρκικό Κομιτάτο Ένωση και Πρόοδος προετοίμαζε στρατιωτική αντίδραση στη Σμύρνη ήδη πριν από την ελληνική απόβαση. Μαρτυρίες από άτομα-κλειδιά, παρόντα στη Σμύρνη, δείχνουν ότι μέλη του Κομιτάτου εργάστηκαν επιμελώς τις ημέρες πριν από την απόβαση καταρτίζοντας σχέδια για ένοπλο μέτωπο κατά μήκος της Αιγαιακής ενδοχώρας. Αξιωματικοί του στρατού, ιδιαίτερα οι Καζίμ Οζάλπ (Kazım Özalp) και Τζελάλ Μπαγιάρ (Celal Bayar), συνεργάστηκαν με προεξέχοντες τοπικούς επιχειρηματίες και διανοουμένους που είχαν ισχυρούς δεσμούς με το Κομιτάτο μέχρι και τη νύχτα της 1ης/14ης Μαΐου προκειμένου να επιτύχουν τη μετάβαση από τη διαμαρτυρία στη στρατιωτική δράση. Ένας κρίσιμος κόμβος που χρησιμοποιήθηκε για την στράτευση αξιωματικών και αξιωματούχων κατά τις πρώτες φάσεις της δράσης ήταν τα γραφεία της “Τουρκικής Εστίας” (Türk Ocağı), ενός πνευματικού ιδρύματος που κατά πολλούς τρόπους είχε καταστεί συνώνυμο με το καθεστώς του Κομιτάτου».\nΗ είδηση της επικείμενης αποβίβασης συμμαχικών δυνάμεων διαδόθηκε σύντομα και δημιούργησε ανησυχία και σύγχυση στους Νεοτουρκικούς κύκλους. Τα περισσότερα μέλη του εθνικιστικού κινήματος και ειδικά οι οργανώσεις του Νουρεντίν Πασά, συνεδρίαζαν από το μεσημέρι διαρκώς στη λέσχη του κομιτάτου και κατά πλειοψηφία υποδείκνυαν ότι ο τουρκικός λαός θα έπρεπε να αντισταθεί και να αμυνθεί. Από τον Βαλή και το στρατιωτικό διοικητή δεν ανέμεναν καμιά αντίδραση και για αυτό κατέληξαν στην απόφαση ότι ο Τουρκικός λαός θα έπρεπε να συγκεντρωθεί στα υψώματα Μπαχρή Μπαμπά για να εκδηλώσει τη θέληση του εναντίον της κατοχής. Από το μεσημέρι η τουρκική διοίκηση έπαυσε να υφίσταται, ενώ τα όργανα του Νουρεντίν προσπαθούσαν να παρασύρουν το Τουρκικό πληθυσμό σε αντίσταση εναντίον των συμμάχων.\nΗ ιδέα της αντίστασης υποστηριζόταν κυρίως από τους κατώτερους αξιωματικούς για να δοθεί ένας αγώνας τιμής ώστε να μη θεωρηθεί ότι η Σμύρνη παραδίνεται κατά τρόπο μοιρολατρικό, όπως υποστήριζαν. Στους στρατώνες οι αξιωματικοί συγκέντρωσαν τους στρατιώτες και τους μίλησαν για τους κινδύνους που αντιμετώπιζε η πατρίδα και η θρησκεία από τις αποφάσεις των συμμάχων. Ο χώρος του διοικητηρίου είχε κατακλυστεί από όργανα του Κομιτάτου και έξω από τους στρατώνες τα όργανα του Νουρεντίν και του Κομιτάτου άρχισαν να στρατολογούν άνδρες και να διανέμουν όπλα. Στη πρώτη γραμμή στη κίνηση αντίδρασης που διαμορφωνόταν, βρισκόταν ο διευθυντής των εφημερίδων «Ανατολού» και «Νοϊγκού» Χαϊδάρ Ρουσήτ (Haydar Rüştü Öktem), που είχε συντάξει και προκηρύξεις εξέγερσης προς τον τουρκικό λαό.\nΚατά τη νύκτα της 1ης/2α Μαΐου, έλαβε χώρα και μια ενέργεια που είχε σοβαρές συνέπειες για τα γεγονότα που εξελίχθηκαν την επομένη ημέρα. Οι φυλακές που βρίσκονταν πίσω από το διοικητήριο και είχαν τεθεί υπό τον έλεγχο του Ιταλού ταγματάρχη Καροσσίνι, κατά τη διάρκεια της νύκτας άνοιξαν – κατά πάσα πιθανότατα κατόπιν ενεργείας του ιταλού αξιωματικού – και μερικές εκατοντάδες κατάδικοι του κοινού ποινικού δικαίου – κυρίως Τούρκοι – αφέθηκαν ελεύθεροι και μερικοί από αυτούς κατάφεραν να προμηθευτούν όπλα από μια αποθήκη κοντά στους στρατώνες. Κατ’ αυτό τον τρόπο δινόταν το σύνθημα για πράξεις βίας και λεηλασιών.\nΗ Ευαγγελική Σχολή, ο Άγιος Γεώργιος, και πίσω τα υψώματα Πάγος (αριστερά) και Μπαχρή Μπαμπά (δεξιά).\nΚατά τη διάρκεια της νύκτας μερικές χιλιάδες Τούρκων συγκεντρώθηκαν στα υψώματα Μπαχρή Μπαμπά, άναψαν φωτιές και κτυπούσαν τύμπανα με σκοπό τη παρότρυνση του Τουρκικού πληθυσμού σε αντίσταση κατά της κατοχής.\nΗ ενημέρωση του Ελληνικού πληθυσμού\nΣτις 11 Δεκεμβρίου 1818 είχε καταπλεύσει στη Σμύρνη το αντιτορπιλικό «Λέων» με κυβερνήτη το Πλοίαρχο Ηλία Μαυρουδή και πολιτικό του σύμβουλο το βουλευτή Κυκλάδων Δ. Ζαμάνο. Ο Πλοίαρχος Ηλίας Μαυρουδής, που αργότερα θα αναλάβει Κυβερνήτης του Αβέρωφ, αναφέρεται σε διάφορα κείμενα και ως Αρμοστής της Ελλάδας στη Σμύρνη μέχρι την αποβίβαση του Ε.Σ.. Αμέσως μετά έφθασαν στη Σμύρνη ο Σκεφέρης Περικλής του Υπουργείου Εξωτερικών που γνώριζε τη Μικρά Ασία επειδή είχε διατελέσει Υποπρόξενος στη Σμύρνη και αργότερα ο Πρόξενος Λιάτης Σ. και ο Πλωτάρχης Μπούφης Χαράλαμπος. Επίσης εστάλη από το Βενιζέλο ο βουλευτής Κρήτης και πρώην οπλαρχηγός Μαρκάκης, προκειμένου να επιτύχει ευνοϊκή στάση των Τουρκοκρητικών έναντι της Ελλάδας. Η ελληνική αυτή αποστολή εργάστηκε για τη προετοιμασία της προσάρτησης της Σμύρνης στην Ελλάδα, αλλά είναι άγνωστο τι πληροφορίες στρατιωτικού ενδιαφέροντος μετέφερε προς τη κυβέρνηση και το Γενικό Στρατηγείο. Είναι πολύ ενδιαφέρον ότι απουσίαζαν από την αποστολή αξιωματικοί του στρατού, αν και ο Στρατός θα ήταν αυτός που εκτελούσε ενδεχόμενη επιχείρηση προσάρτησης ή κατάληψης.\nΣτις 4 μ.μ. της 1/14 Μαΐου 1919 οι δημογέροντες, οι κοινοτικοί επίτροποι και οι άλλοι πρόκριτοι της ελληνορθόδοξης κοινότητας της Σμύρνης, συγκεντρώθηκαν μετά από πρόσκληση του Μητροπολίτη Χρυσόστομου, στο Μέγα Συνοδικό της Μητρόπολης. Ο περίβολος της Αγίας Φωτεινής γέμισε ασφυκτικά από κόσμο. Μετά από λίγο κατέφθασε ο Ύπατος Αρμοστής της Ελλάδας στη Σμύρνη και κυβερνήτης του Θ/Κ Αβέρωφ, Πλοίαρχος Ηλίας Μαυρουδής. Πρώτος μίλησε προς τους συγκεντρωμένους ο Μητροπολίτης Χρυσόστομος ο οποίος ανήγγειλε το χαρμόσυνο γεγονός:\nΣτη συνέχεια πήρε τον λόγο ο Πλοίαρχος Ηλίας Μαυρουδής, ο οποίος διάβασε το ακόλουθο τηλεγράφημα του Προέδρου της Κυβερνήσεως Βενιζέλου:\nΕπικράτησε ακράτητος ενθουσιασμός και συγκίνηση, η μεγάλη είδηση διαδόθηκε αμέσως σε όλες τις συνοικίες και πλήθη λαού άρχισαν να συρρέουν στη προκυμαία αναμένοντας τα «λευκά καράβια της ελευθερίας».\nΑμέσως μετά την υπογραφή της ανακωχής του Μούδρου, άρχισαν να καταπλέουν στο λιμάνι της Σμύρνης διάφορα πολεμικά των συμμάχων. Στα μέσα Απριλίου ναυλοχούσαν στο λιμάνι της Σμύρνης περί τα 30 συμμαχικά πολεμικά, μεταξύ των οποίων και μοίρα του ελαφρού ελληνικού στόλου με τον «Αβέρωφ», κυβερνήτης του οποίου ανέλαβε ο Μαυρουδής.\nΤο μεσημέρι της 1ης Μαΐου 1919, αποβιβάστηκαν αγήματα από τα συμμαχικά πλοία και ανέλαβαν τη φρούρηση των προξενείων, των τραπεζών και των ξένων ταχυδρομείων. Επίσης κατελήφθησαν από συμμαχικά αγήματα και τα έξι εξωτερικά φρούρια του κόλπου της Σμύρνης, εκ των οποίων το «Τσανακαλεσί» καταλήφθηκε από άγημα του Αβέρωφ. Οι Τουρκικές φρουρές αποσύρθηκαν στους στρατώνες της Σμύρνης. Αγήματα επίσης του Ελληνικού Στόλου, ανέλαβαν το πρωί της 2ας Μαΐου τη τήρηση ανοικτής της παραλιακής λεωφόρου.\nΗ αποβίβαση του Ελληνικού Στρατού\nΗ αποβίβαση της Ιης Μεραρχίας στη Σμύρνη\nΝωρίς το πρωί της 2/15 Μαΐου 1919 φάνηκαν στον ορίζοντα του Ερμαίου Κόλπου τα πλοία που μετέφεραν τον Ελληνικό Στρατό στη γη της Ιωνίας, «στην οποία η Ελληνική φυλή προϋπήρξε του Θεού του πυρός και του ηλίου». Περί την 0730 ώρα τα πλοία εισήλθαν στο λιμάνι της Σμύρνης και κατευθύνθηκαν στους καθορισμένους χώρους όπου άρχισε η αποβίβαση των Συνταγμάτων κάτω από τις ενθουσιώδεις επευφημίες χιλιάδων Ελλήνων κατοίκων της πόλης – και πολλών άλλων που είχαν φθάσει από την ενδοχώρα – που έβλεπαν να πραγματοποιούνται όνειρα γενεών και πόθοι αιώνων. Η προπαρασκευαστική εργασία για την αποβίβαση του στρατού είχε διαρκέσει όλη τη νύκτα και συνεχιζόταν. Υπό την επίβλεψη του έφεδρου Πλοιάρχου του Βασιλικού Ναυτικού Αργυρόπουλου Π. είχε συγκεντρωθεί κατά μήκος της προκυμαίας μεγάλος αριθμός φορτηγίδων και οι Έλληνες μηχανικοί και εργάτες ανέπτυξαν όλη τη δραστηριότητα τους για τη ταχεία αποβίβαση των στρατευμάτων. Αγήματα του Αβέρωφ προσπαθούσαν να ελευθερώσουν το παραλιακό δρόμο για τη κίνηση των στρατευμάτων, αν και αυτό απεδείχθη τελικά μάταιο. Σε σύντομο χρονικό διάστημα ολόκληρη η προκυμαία της Σμύρνης από το τηλεγραφείο μέχρι την Πούντα παρουσίαζε θέαμα στρατοπέδου, μπροστά δε από τη Λέσχη των Κυνηγών στεκόταν ο μητροπολίτης της Σμύρνης Χρυσόστομος με τον ιερό κλήρο και ευλογούσε τα αποβιβαζόμενα στρατιωτικά τμήματα.\n«Ήταν μια ποθητή, μοναδική και ανεπανάληπτη για τους Σμυρνιούς εκείνη η μέρα. Όλοι τους είχαν ξενυχτήσει και όλοι τους με το πρώτο φως είχαν ξεχυθεί στους δρόμους, στις πλατείες, σε όλο το μήκος της προκυμαίας για να υποδεχτούν τους εύζωνες της 1ης Μεραρχίας. Όλο εκείνο το τεράστιο πλήθος είχε καταληφθεί από «εθνική παραφροσύνη» καθώς έβλεπε από τις επτάμισι το πρωί τα δεκαοκτώ Ελληνικά οπλιταγωγά, το ένα μετά το άλλο, να μπαίνουν στο λιμάνι της προαιώνιας Ελληνικής πολιτείας να ρίχνουν άγκυρες και στη συνέχεια να κατεβάζουν τα στρατιωτικά τμήματα της «σιδερένιας μεραρχίας». Ατέλειωτοι αιώνες σκλαβιάς, φόβου, βασανιστηρίων έδειχναν τώρα να παίρνουν τη δική τους εκδίκηση μπροστά στη Πούντα και στη Λέσχη των Κυνηγών. Αν έστηνες το αυτί σου (θα γράψει αργότερα ένας από τους πρώτους στρατιώτες που αποβιβάστηκαν) μπορεί να άκουγες το φρικτό ήχο από τις σκουριασμένες αλυσίδες που έσπαζαν και γίνονταν χίλια κομμάτια».\nΟ διοικητής της Μεραρχίας χρησιμοποίησε ως προσωρινό Στρατηγείο του για τη περίοδο της αποβίβασης, το αντιτορπιλικό «Λέων», το οποίο αγκυροβόλησε πλησίον της προκυμαίας, έναντι της οικίας Φωτιάδη. Μέχρι την 0840 είχε αποβιβαστεί στη προβλήτα της Πούντας το μεγαλύτερο μέρος των 4ου και 5ου Συνταγμάτων πεζικού, τα οποία και κατευθύνθηκαν για τη κατάληψη των αντικειμενικών τους σκοπών. Τα Ι κ’ ΙΙ/38 Ευζωνικά Τάγματα αποβιβάστηκαν στις αποβάθρες έναντι της «Λέσχης Κυνηγών» και την 0930 ώρα άρχισαν να κινούνται στη παραλιακή οδό σε φάλαγγα παρελάσεως – με επικεφαλής τη σημαία του Συντάγματος– προς την Καραντίνα. Η προχώρηση του Συντάγματος γινόταν με μεγάλη δυσκολία λόγω του μεγάλου πλήθους που είχε κατακλύσει την οδό.\nΠερί την 1000 άρχισε η αποβίβαση των πυροβολαρχιών της Ιβ Μοίρας Ορειβατικού Πυροβολικού και ο διοικητής της Μεραρχίας αποβιβάστηκε από το «Λέοντα» και κατευθύνθηκε προς τη Πούντα για να δώσει οδηγίες για το χώρο τάξης των πυροβολαρχιών. Συνοδευόταν και από τον κυβερνήτη του «Αβέρωφ» Πλοίαρχο Μαυρουδή, ο οποίος την ώρα εκείνη είχε ανέβει στο «Λέοντα» και ενημέρωσε τον Μέραρχο, ότι, από την 0800 είχε διατάξει τη μεθόρμηση του ατμόπλοιου «Ατρόμητος» – που μετέφερε το ΙΙΙ/38 Ευζωνικό Τάγμα, αντί της Καραντίνας – όπως είχε καθοριστεί – στην προκυμαία της Σμύρνης, με τη δικαιολογία ότι η αποβίβαση στη Καραντίνα ενείχε το κίνδυνο σύγκρουσης με τους Τούρκους. Η πληροφορία αυτή προκάλεσε τη διαμαρτυρία του Μεράρχου, επειδή η αυθαίρετη ενέργεια του Μαυρουδή παρεμπόδιζε την εκτέλεση του σχεδίου του, που – δια της αποβίβασης του ΙΙΙ/38 Τάγματος στη Καραντίνα – απέβλεπε στη περίσχεση της Σμύρνης από εκείνη τη περιοχή, στην απομάκρυνση κάθε κινδύνου αντίστασης εκ μέρους των Τούρκων και στην αποκοπή της οδού διαφυγής τους από νοτιοδυτικά. Όταν περί την 1030 ώρα ο Μέραρχος επέστρεψε στο «Λέοντα», άρχισαν να ακούγονται πυροβολισμοί που προέρχονταν από τη κατεύθυνση του Τελωνείου και οι οποίοι εξελήφθησαν ως πυροβολισμοί χαράς.\nΟ διοικητής του 1/38 Συντάγματος Ευζώνων Αντισυνταγματάρχης Σταυριανόπουλος, όταν είδε το επί του «Ατρόμητου» ΙΙΙ/38 Τάγμα να αποβιβάζεται στην αποβάθρα, διέταξε τα Ι και ΙΙ/38 Τάγματα να κινηθούν δια της παραλιακής οδού για τη κατάληψη της Καραντίνας. Ο παριστάμενος οδηγός του 4ου Συντάγματος Λιάτης (κατά τη ΔΙΣ ιδιώτης, κατά το Μέραρχο αξιωματικός του Β. Ναυτικού, και κατά το στρατηγό Νίδερ αξιωματικός του Β. Ναυτικού και αδελφός του πρώην προξένου της Ελλάδας στη Σμύρνη) που είναι σαφές ότι γνώριζε τη περιοχή και τις ιδιαιτερότητές της, υπέδειξε στο διοικητή του 1/38 ΣΕ ότι για την αποφυγή μοιραίας σύγκρουσης, το Σύνταγμα θα έπρεπε να ακολουθήσει το δρομολόγιο του 4ου Συντάγματος. Όμως ο διοικητής του Ευζωνικού αποφάσισε να ακολουθήσει το παραλιακό δρόμο προς τη Καραντίνα, που διερχόταν όμως υποχρεωτικά από τη πλατεία του διοικητηρίου (κονάκι), το σχολείο της χωροφυλακής, τους στρατώνες και τμήμα της Τουρκικής συνοικίας. Το ΙΙ/38 Τάγμα, με τη σημαία επικεφαλής, τέθηκε σε πορεία σε φάλαγγα παρελάσεως, ακολουθούμενο από μεγάλο πλήθος Ελλήνων και χωρίς καμιά πρόβλεψη για λήψη μέτρων ασφαλείας για το ενδεχόμενο σύγκρουσης ως εκ της διελεύσεως από μια ευαίσθητη περιοχή. Το Ι/38 Τάγμα δεν μπόρεσε να ακολουθήσει, επειδή αποκόπηκε από τη φάλαγγα του 4ου Συντάγματος. Όταν το ΙΙ/38 Τάγμα πέρασε από τη πλατεία του διοικητηρίου δέχθηκε πυρά από τα παράθυρα του διοικητηρίου, του σχολείου της χωροφυλακής, των στρατώνων, ενός ξενοδοχείου και τη κατεύθυνση του δρόμου προς Καραντίνα όπου είχε ανοιχθεί χαράκωμα, ως επίσης και από τα σπίτια και τις παρόδους της τουρκικής συνοικίας όπου είχαν συγκεντρωθεί πολλοί ένοπλοι Τούρκοι. Από τους πυροβολισμούς φονεύθηκαν αμέσως 2 εύζωνοι και τραυματίστηκαν 8.\nΗ περιοχή στην οποία βλήθηκε το 1/38 Σ.Ε.\nΤο ΙΙ/38 Τάγμα ανασυγκροτήθηκε, κατέστειλε τις αντιστάσεις και συνέλαβε πολλούς, μεταξύ των οποίων το Βαλή της Σμύρνης, το διοικητή του XVII Σώματος Στρατού, δύο στρατηγούς, 160 αξιωματικούς και 2.500 στρατιώτες και άτακτους (οπλισμένους και άοπλους). Η υπόλοιπη τουρκική δύναμη εκ 2.000 περίπου ανδρών διέφυγε με τον οπλισμό της προς τη Καραντίνα ή κρύφτηκε στη τουρκική συνοικία. Η συμπλοκή μέχρι τη καταστολή της διήρκεσε περίπου μία ώρα. Ταυτόχρονα όμως έλαβαν χώρα και άλλα επεισόδια. Μεταξύ του πλήθους των Ελλήνων παρεισφρήσανε Τούρκοι οι οποίοι φόνευσαν ή τραυμάτισαν αρκετούς Έλληνες με μαχαίρια και περίστροφα. Σημειώθηκαν ατομικές συγκρούσεις και συμπλοκές μεταξύ Ελλήνων πολιτών και στρατιωτικών από τη μία πλευρά και Τούρκων από την άλλη. Στρατιώτες που βρίσκονταν στη παραλία απαντούσαν στους πυροβολισμούς που ρίχνονταν από τα παράθυρα των κτιρίων. Περίπολοι που εστάλησαν στη τουρκική συνοικία πυροβολούνταν από τα παράθυρα των σπιτιών και ανταπαντούσαν στα πυρά. Διάφορα στοιχεία επωφελήθηκαν των επεισοδίων και επιδόθηκαν σε λεηλασίες. Κάποιοι εκ των αιχμαλώτων κατά το χρόνο που μεταφέρονταν προς το α/τ «Πατρίς» που είχε οριστεί ως προσωρινή φυλακή κακοποιήθηκαν ή φονεύθηκαν. Η τάξη αποκαταστάθηκε περί τις απογευματινές ώρες και τα συντάγματα της Μεραρχίας κατέλαβαν τους αντικειμενικούς σκοπούς που τους είχαν καθοριστεί, όπως φαίνεται στο σχεδιάγραμμα.\nΟι συνολικές απώλειες από τις συγκρούσεις ανήλθαν: Έλληνες στρατιωτικοί 2 νεκροί και 34 τραυματίες, ιδιώτες 9 τραυματίες. Τούρκοι στρατιωτικοί, 5 νεκροί και 16 τραυματίες. Ιδιώτες διαφόρων εθνικοτήτων 47 νεκροί και τραυματίες.\nΟι διαφυγόντες εκ της Σμύρνης ένοπλοι τούρκοι στρατιωτικοί, ανερχόμενοι σε 2.000 πεζούς, 150 ιππείς και 240 χωροφύλακες περίπου, ενώθηκαν με ένοπλους χωρικούς, διασκορπίστηκαν στην ύπαιθρο και απειλούσαν ότι θα προβούν σε σφαγές κατά των Ελλήνων.\nΤμήματα της Ιης Μεραρχίας στους στρατώνες της Σμύρνης.\nΑπό τη προηγηθείσα εξιστόρηση των γεγονότων διαπιστώνεται ότι κατά τη διεξαγωγή της επιχείρησης της αποβίβασης του Ελληνικού Στρατού στη Σμύρνη σημειώθηκαν σοβαρά λάθη και αστοχίες και παρατηρήθηκαν αδυναμίες που είχαν σαν αποτέλεσμα πολιτικά προβλήματα και δυσχέρειες αναφορικά με τη προώθηση των εθνικών ζητημάτων στη διάσκεψη Ειρήνης των Παρισίων. Όλα αυτά οφείλονται σε ένα συνδυασμό:\nΑπουσίας γνώσης και εμπειρίας για το είδος της επιχείρησης που αναλήφθηκε και που η στρατιωτική τέχνη της εποχής δεν είχε αντιμετωπίσει μέχρι τότε.\nΠροβλήματα και αστοχίες οφειλόμενες στην ανεπάρκεια του ελληνικού πολιτικού και στρατιωτικού οργανισμού.\nΠροσωπικές παραλείψεις και λάθη ατόμων που ενεπλάκησαν στην επιχείρηση από υπεύθυνες θέσεις.\nΈλλειψη γνώσης και εμπειρίας για το είδος της επιχείρησης\nΤην επιχείρηση αποβίβασης της Ι Μεραρχίας στη Σμύρνη, μπορούμε να τη χαρακτηρίσουμε χρησιμοποιώντας σύγχρονους όρους, ως «Διακλαδική», ή «Μικτή». Και τέτοια ήταν. Χερσαίος Διοικητής ήταν ο Διοικητής της Ι Μεραρχίας, ο οποίος όμως ήταν και ο Αρχηγός του Στρατού Κατοχής, ή ο Διοικητής της Διακλαδικής Δύναμης με σημερινούς όρους. Δύο καρπούζια στην ίδια μασχάλη! Και ποιος ήταν ο Ναυτικός Διοικητής; Ασφαλώς δεν είχαν οριστεί. Δεν υπάρχει καμιά διαταγή που να ρυθμίζει αυτά τα καθήκοντα ή κάποια ανάλογα. Ή τουλάχιστο κάποια διαταγή που να κανονίζει αρμοδιότητες διοικήσεως.\nΕθνική εμπειρία από τέτοιες επιχειρήσεις υπήρχε αλλά ήταν μικρή. Προερχόταν από τις επιχειρήσεις για τη κατάληψη των μεγάλων νησιών του Αιγαίου κατά τους Βαλκανικούς Πολέμους. Η έναρξη του Μεγάλου Πολέμου και ο Εθνικός Διχασμός δεν επέτρεψαν να αξιοποιηθούν η εμπειρία και τα συμπεράσματα που προέκυψαν από τις υπόψη επιχειρήσεις. Αλλά και διεθνώς δεν είχε αναπτυχθεί σχετικό δόγμα, κάτι που μόνον κατά τον Β΄ΠΠ συνέβη. Μόλις τέσσερα χρόνια πριν, οι πλέον έμπειροι σε αμφίβιες επιχειρήσεις μέχρι τότε Βρετανοί υπέπεσαν σε αντίστοιχα λάθη κατά τις αποβατικές ενέργειες στην Καλλίπολη.\nΓια την ιστορία να σημειωθεί ότι με το νόμο ΓΨΙΣΤ’ στις 17 Απριλίου του 1910 είχε συσταθεί «Ανώτατο Μεικτό Επιτελείο του Στρατού Ξηράς και Θάλασσας» με σκοπό πέρα των άλλων, τη διατύπωση κοινού σχεδίου επιχειρήσεων για το στρατό και το στόλο.\nΠροβλήματα και αστοχίες οφειλόμενες στην ανεπάρκεια του πολιτικού και στρατιωτικού οργανισμού\nΜολονότι ο πρωθυπουργός Ελευθέριος Βενιζέλος αμέσως μετά τη λήξη του Α' ΠΠ πολέμου έθεσε ως βασικό στόχο της εξωτερικής πολιτικής του τη προσάρτηση της παραλιακής ζώνης της Μικράς Ασίας στο Ελληνικό κράτος, είναι φανερό ότι σε στρατιωτικό επίπεδο δεν είχε γίνει κάποια σχετική προετοιμασία. Το Γενικό Στρατηγείο, αν και πρόσφατος οργανισμός, δεν μπόρεσε να ακολουθήσει τα βήματα του Βενιζέλου, δεν πρόβλεψε και δεν σχεδίασε επί μελλοντικών ενεργειών. Όπως προκύπτει αβίαστα από όλα τα επίσημα κείμενα, η επιχείρηση προσάρτησης ή κατάληψης της Σμύρνης και της παραλιακής ζώνης δεν είχε μελετηθεί στρατιωτικά. Ο Βενιζέλος ζητούσε πολλά λόγω της συμμετοχής της Ελλάδας στο Α’ Π.Π., αλλά η διεκδίκηση της παραλιακής ζώνης της Μικράς Ασίας ήταν άλλης διάστασης. Οι Τούρκοι είχαν καταπιεί πολλές πίκρες και ταπεινώσεις την τελευταία δεκαετία. Ηττήθηκαν κατ’ επανάληψη στους τελευταίους πολέμους από τα πρώην υποτελή τους έθνη. Στους Βαλκανικούς Πολέμους έχασαν τη Βαλκανική και κατά το τέλος του Μεγάλου Πολέμου έχασαν ότι είχε απομείνει στην Ασία από την άλλοτε αυτοκρατορία. Έπρεπε να αναμένεται ότι με κανένα τρόπο δεν θα δέχονταν να παραδώσουν το κεντρικό πυρήνα του κράτους τους, τη Μικρά Ασία, και μάλιστα στους Έλληνες, τους πρώην ραγιάδες τους. Τους δύο λαούς και ειδικά τις δύο σύνοικες κοινότητες της Μικράς Ασίας, τις χώριζε αίμα και μίσος αιώνων. Οι Έλληνες της Μικράς Ασίας ήταν για επτά αιώνες ραγιάδες των Οθωμανών, μετά το 1913 εκατοντάδες χιλιάδες οδηγήθηκαν πρόσφυγες στην Ελλάδα, δεκάδες χιλιάδες εργάστηκαν σκλάβοι στα Αμελέ Ταμπουρού και ένας άλλος τεράστιος άγνωστος αριθμός σφαγιάστηκε ανελέητα από τους Τούρκους εθνικιστές. Στην Σμύρνη τα όργανα του Κομιτάτου είχαν προετοιμαστεί για αντίσταση, στους στρατώνες και στη περίμετρο της Σμύρνης υπήρχε τουρκικός στρατός και μεγάλο μέρος του τουρκικού λαού ήταν οπλισμένο. Αλλά και ο Βενιζέλος είναι φανερό ότι θεωρούσε σοβαρή τη πιθανότητα δημιουργίας επεισοδίων. Στις διαταγές και τα μηνύματα του προς το Στρατό και τους Έλληνες της Σμύρνης είναι έντονη η αγωνία του για την αποφυγή επεισοδίων που θα μπορούσαν να δημιουργήσουν προβλήματα στα εθνικά ζητήματα. Όλα συνέτειναν στο ότι η πιθανότητα να συμβούν επεισόδια κατά τη διάρκεια της προσάρτησης ή της κατάληψης περιοχών της Μικράς Ασίας από την Ελλάδα ήταν μεγάλη και ως εκ τούτου επιβαλλόταν η στρατιωτική μελέτη μιας τέτοιας επιχείρησης, από τη στιγμή που ο Βενιζέλος έθεσε ζήτημα εδαφικών διεκδικήσεων της Ελλάδας σε εδάφη της Οθωμανικής αυτοκρατορίας.\n«Εις τον διοικητήν της Μεραρχίας Ζαφειρίου […] επέστησα την προσοχήν του επί μερικών λεπτομερειών όσον αφορά την κατάληψιν και των σημείων αποβιβάσεως και τούτο διότι εγνώριζον καλώς την Σμύρνην. Εν τη εκθέσει του παρέλειψεν να αναφέρει περί τούτου. Συνιστούσα να αποβιβαστεί προς Β. εις Πούνταν και νοτίως πέραν του Κοκάργιαλι, νοτιώτερον έτι της Καραντίνας. Δυστυχώς δεν παρέστην κατά την αποβίβασιν, διότι δια λόγους πολιτικούς καίτι ως Αρχηγός του Στρατού ηδυνάμην αυτοβούλως να το πράξω εκρίθη σκόπιμος η μη παρουσία μου. Εκ των υστέρων απεδείχθη ότι η εκεί παρουσία μου θα ήτο χρήσιμος και θα επρολάμβανε την δημιουργίαν επεισοδίων και προστριβών».\nΑλλά αυτά δεν λέγονται τηλεφωνικά σε ένα Μέραρχο που βρίσκεται υπό την αφόρητη πίεση επιβίβασης της Μεραρχίας του σε πλοία και άμεση αναχώρηση. Εκδίδονται Διαταγές ή γράφονται σε Οδηγίες Επιχειρήσεων για να μελετηθούν από το επιτελείο. Ακόμη από το υπόψη κείμενο του Παρασκευόπουλου τεκμαίρεται εμμέσως πλην σαφώς ότι δεν υπήρχε επιτελική μελέτη για την επιχείρηση που αναλήφθηκε, αλλά ούτε και Διαταγή Επιχειρήσεων. Ή τουλάχιστον, στις «Εσώκλειστες Οδηγίες» που απεστάλησαν στο Μέραρχο δεν υπήρχε αναφορά για το που θα έπρεπε να αποβιβάσει τις δυνάμεις του. Διαφορετικά κάτι θα ανέφερε ο Μέραρχος στην έκθεσή του ή ο Παρασκευόπουλος στις «Αναμνήσεις» του.\nΔεν υπάρχει διαθέσιμη καμιά διαταγή ή οδηγία του Βενιζέλου για επιτελική μελέτη της αναφερόμενης επιχείρησης.\nΣε κανένα επίσημο κείμενο δεν αναφέρεται η σύνταξη από το Γενικό Στρατηγείο κάποιας μελέτης– εκτίμησης αναφορικά με:\nΤις απαιτήσεις δυνάμεων και διοικητικής μέριμνας για την εκτέλεση με επιτυχία της επιδιωκόμενης επιχείρησης.\nΤη κατάσταση των Τουρκικών δυνάμεων και τον εξοπλισμό τους.\nΤο Τουρκικό εθνικιστικό κίνημα και την επιρροή που ασκούσε στη Σμύρνη και στη διεκδικούμενη από την Ελλάδα παραλιακή ζώνη.\nΤην αντίδραση και τη τηρητέα στάση από τους παράγοντες άσκησης εξουσίας της Τουρκίας, το Τουρκικό στρατό και το πληθυσμό στη περίπτωση αποβίβασης Ελληνικού Στρατού στη Μικρά Ασία.\nΤη γεωγραφία της περιοχής.\nΆλλους παράγοντες που θα επηρέαζαν την επιχείρηση.\nΓενικές οδηγίες για τη κατάληψη της διεκδικούμενης περιοχής.\nΔεν είχαν συνταχθεί από το Γ.Σ. Οδηγίες Επιχειρήσεων – «Γενικαί Εντολαί» με την τότε ορολογία , ή κάποιο επιχειρησιακό σχέδιο, έστω και σε γενική μορφή, για την εκτέλεση της επιχείρησης προσάρτησης ή κατάληψης της διεκδικούμενης περιοχής και ειδικά της Σμύρνης.\nΔεν είχαν καθοριστεί οι διοικητές, τα επιτελεία και οι δυνάμεις που θα αναλάμβαναν την εκτέλεση της επιχείρησης σε περίπτωση που έδιναν εντολή οι σύμμαχοι, ώστε να προετοιμαστούν κατάλληλα από απόψεως πληρότητας προσωπικού, οπλισμού, πυρομαχικών και εφοδίων. Και όταν, εντελώς αιφνιδιαστικά, το «Συμβούλιο των Τριών» αποφάσισε την αποστολή Ελληνικού Στρατού στη Σμύρνη, βρέθηκε διαθέσιμη η Ι Μεραρχία, η οποία ήταν συγκεντρωμένη πλησίον της περιοχής του λιμανιού των Ελευθερών, αναμένοντας τη μεταφορά της στην Ουκρανία. Και αν η Ι Μεραρχία είχε αναχωρήσει; Βεβαίως ο Ελληνικός Στρατός διέθετε επιστρατευμένες επτά ακόμη Μεραρχίες, αλλά η άμεση διάθεσή τους δεν ήταν δυνατή. Γράφει σχετικά ο Αρχιστράτηγος Λεωνίδας Παρασκευόπουλος στο βιβλίο του: «Το επείγον της διαταγής μ’ έκαμε ευθύς να ορίσω την παρά το λιμένα των Ελευθερών εις τον κόλπον του Ορφανού συγκεντρωμένην υπό τον Συνταγματάρχην Ζαφειρίου Ι Μεραρχίαν.» (Υπάρχει στο σημείο αυτό μια αντίφαση – άνευ σημασίας – σχετικά με το ποιος όρισε ως δύναμη επιχειρήσεως την Ι Μεραρχία).\nΗ εκτέλεση της πολύ σημαντικής και ευαίσθητης επιχείρησης της αποβίβασης του Ελληνικού στρατού στη Σμύρνη ανατέθηκε στο Συνταγματάρχη διοικητή της Ι Μεραρχίας, ο οποίος θα ήταν ταυτόχρονα ο Αρχηγός του Στρατού Κατοχής που θα υπαγόταν απ’ ευθείας στο Πρωθυπουργό Ελευθέριο Βενιζέλο, θα συνεργαζόταν με τον Ύπατο Αρμοστή Αριστείδη Στεργιάδη και θα διαβουλευόταν με τους ναυάρχους των συμμάχων και το Βρετανό Αρχιστράτηγο Στρατηγό Μιλν. Εκ των πραγμάτων η θέση ήταν πολιτικοστρατιωτική και το φορτίο ιδιαίτερα βαρύ για το βαθμό και τους ώμους ενός Συνταγματάρχη. Επιβαλλόταν να έχει προβλεφθεί ότι ο Αρχηγός του Στρατού Κατοχής θα ενισχυόταν και με άλλες δυνάμεις και ότι ο χώρος επιχειρήσεων της δύναμης του θα διευρυνόταν (αφού η Ελλάδα διεκδικούσε όλη τη παραλιακή ζώνη), με αποτέλεσμα το επιτελείο της Μεραρχίας του και τα διατιθέμενα μέσα διοικήσεως θα ήσαν ανεπαρκή για να τον συνδράμουν στο έργο του. Επιβαλλόταν να οριστεί ως Αρχηγός του Στρατού Κατοχής ο διοικητής ενός Σώματος Στρατού, υποβοηθούμενος στο έργο του από το επιτελείο του. Άλλωστε την ανάγκη αυτή την αναγνωρίζει και ο Αρχιστράτηγος Λεωνίδας Παρασκευόπουλος, ο οποίος το παραδέχεται στο βιβλίο του.\nΗ δύναμη της Ι Μεραρχίας, κατά την άποψη του γράφοντος, ήταν ανεπαρκής για την αποστολή που ανέλαβε. Και αυτό θα φανεί πολύ σύντομα. Η Ι Μεραρχία δεν πήγαινε να καταλάβει μια οποιαδήποτε πόλη αλλά τη Σμύρνη και πήγαινε να «επεκτείνει το Ελληνικό κράτος». Η Σμύρνη ήταν μια πόλη-σύμβολο για τους Έλληνες και τους Τούρκους, με πληθυσμό 370.000 εκ των οποίων οι 80.000 ήσαν Τούρκοι, πολλοί εξ αυτών οπλισμένοι με τα όπλα που αποκόμισαν στις εστίες τους ύστερα από την αποστράτευσή τους μετά τη λήξη του Μεγάλου Πολέμου, με στρατιωτική δύναμη εντός της πόλης, με δύο μεραρχίες στη περιφέρεια, με το Τουρκικό εθνικιστικό κίνημα ενεργό και αποφασισμένο να αντιδράσει. Και αυτά επιβαλλόταν να είχαν εκτιμηθεί, όπως επιβαλλόταν να εκτιμηθεί το ενδεχόμενο προβολής αντίστασης εκ μέρους των Τούρκων.\nΑλλά δεν μπορούμε και δεν πρέπει να είμαστε αυστηροί στη κρίση μας. Ποια μπορούσε να ήταν η επιτελική κατάρτιση σε τέτοια ζητήματα των τότε Ελληνικών Ενόπλων Δυνάμεων; Η δυναμική για τον εκσυγχρονισμό του οργανισμού τους που αναπτύχθηκε κατά τους Βαλκανικούς Πολέμους διακόπηκε απότομα εξ αιτίας του επάρατου Εθνικού Διχασμού και της ηθικής αποσύνθεσης του στρατού. Η μη άμεση συμμετοχή της Ελλάδας στο Α’ Π.Π. έφερε οπισθοδρόμηση στον οργανισμό του στρατού και στην ανάπτυξη αυτού σε σύγχρονες βάσεις. Ο στρατός που ανασυγκροτήθηκε το 1917– 18 έλαβε μέρος στο Μεγάλο Πόλεμο κάτω από την επιχειρησιακή διοίκηση Βρετανών και Γάλλων. Το Γενικό Επιτελείο είχε Γάλλο Αρχηγό. Ο Αρχηγός του Στρατού Δαγκλής ήταν τυπικός Αρχηγός, χωρίς καμιά επιχειρησιακή αρμοδιότητα. Και το Γενικό Στρατηγείο του 1919 είχε ένα εξάμηνο περίπου ζωής. Ο Ελληνικός Στρατός δεν είχε αναπτύξει σχολές επιτελών, δεν διέθετε εκπαιδευμένους επιτελείς και μέχρι το τέλος των Βαλκανικών Πολέμων δεν είχε συγκροτήσει επιτελεία πάνω από αυτά των Μεραρχιών. Οι μόνοι εκπαιδευμένοι επιτελείς ήσαν οι ελάχιστοι που είχαν εκπαιδευτεί στο εξωτερικό.\nΠαραλείψεις και λάθη ατόμων που ενεπλάκησαν στην επιχείρηση\nΗ Ι Μεραρχία ανταποκρίθηκε με απόλυτη επιτυχία στην αιφνίδια συνέγερσή της, στην ταχεία συγκέντρωσή της στο χώρο επιβίβασης, στην επιβίβασή της στα πλοία και στη μεταφορά της.\nΤο σχέδιο του Μεράρχου για την αποβίβαση στη Σμύρνη, όπως αυτό αναπτύχθηκε στους εκτελεστές στη γέφυρα του «Αβέρωφ», απέβλεπε στη κύκλωση της πόλης με το 5ο Σύνταγμα από βορά και ανατολικά και με το 1/38 Ευζώνων από νοτιοανατολικά και ιδιαίτερα της κύκλωσης της Τουρκικής συνοικίας επί της γυμνής κορυφογραμμής από τη Καραντίνα μέχρι το φρούριο του Πάγου, με σκοπό τη καταπτόηση του ηθικού των Τούρκων και την εξουδετέρωση οποιασδήποτε δυνατότητας ή σκέψης για αντίδραση. Η Ιδέα Ενεργείας του Μεράρχου ήταν εξαιρετική. Η κύκλωση της Τουρκικής συνοικίας του Διοικητηρίου και των στρατώνων, όπως τη περιγράφει στην έκθεσή του ο μέραρχος, ήταν η πλέον κρίσιμη ενέργεια της όλης επιχείρησης. Αποτελούσε την Κυρία Προσπάθεια της Μεραρχίας και επιβαλλόταν να προικοδοτηθεί με το μεγαλύτερο μέρος της δύναμής και το προσανατολισμό της διοικήσεως επ’ αυτής. Και αυτό θα μπορούσε να επιτευχθεί με την αποβίβαση ολόκληρης της δύναμης του 1/38 Σ.Ε. στη Καραντίνα και νοτιότερα, με τη παρουσία του Μεράρχου ή του Αρχηγού Πεζικού της Μεραρχίας στη Καραντίνα και την τοποθέτηση κάποιων αντιτορπιλικών απέναντι από τους στρατώνες και τη Καραντίνα.\nΜολονότι η σύλληψη του σχεδίου ήταν ορθή, τελικά έπασχε στην κατανομή των δυνάμεων και στην εκτέλεση. Το 5ο Σύνταγμα που είχε την ευκολότερη αποστολή, αφού θα αποβιβαζόταν στη Πούντα και θα κινούταν στις παρυφές και το εσωτερικό της Ελληνικής συνοικίας, θα χρησιμοποιούνταν ολόκληρο για τη κύκλωση της Σμύρνης στο τομέα του. Αντιθέτως, το 1/38 Σύνταγμα Ευζώνων που είχε την ευαίσθητη και κρίσιμη αποστολή της κύκλωσης από νοτιοανατολικά της Τουρκικής συνοικίας, δεν διατέθηκε ολόκληρο για την υπόψη αποστολή. Μόνο 3 Λόχοι του Συντάγματος – το 1/4 της συνολικής του δύναμης – θα αποβιβαζόταν στη Καραντίνα προκειμένου κινούμενο προς το φρούριο του Πάγου να κυκλώσει τη Σμύρνη και τη Τουρκική συνοικία από νοτιοανατολικά. Η υπόλοιπη δύναμη του Συντάγματος που και αυτή είχε ως αποστολή την κύκλωση της Τουρκικής συνοικίας, θα έπρεπε να βαδίσει μέσα από τη Τουρκική περιοχή της Σμύρνης για να εκτελέσει την αποστολή της. Η κύκλωση όμως διεξάγεται με ενέργεια στα πλευρά και τα νώτα μιας δύναμης ή μιας τοποθεσίας. Και εδώ προκύπτει ένα άλλο ερώτημα. Γνώριζε ο Μέραρχος ότι από τη περιοχή που θα διερχόταν το 1/38 ΣΕ (-) υπήρχαν το διοικητήριο και οι στρατώνες;\nΤελικά όμως και αυτή η μικρή δύναμη του ΙΙΙ/38 Τάγματος (-) που διατέθηκε για αποβίβαση στην Καραντίνα και την κύκλωση της τουρκικής συνοικίας, δεν εκτέλεσε την αποστολή της. Λόγω της αυθαίρετης παρεμβολής του Πλοιάρχου Μαυρουδή στην εκτέλεση του σχεδίου του Μεράρχου, η αποβίβαση στην Καραντίνα ματαιώθηκε και το ΙΙΙ/38 αποβιβάστηκε βόρεια, στην προκυμαία της Πούντας.\nΟ Πλοίαρχος Μαυρουδής ακύρωσε την αποβίβαση του ΙΙΙ/38 Τάγματος (-) στη Καραντίνα με τη δικαιολογία ότι υπήρχε φόβος σύγκρουσης με τους Τούρκους (Παρασκευόπουλος, “Αναμνήσεις”). Αλλά η σύγκρουση εκτός πόλεως, χωρίς μάλιστα να διαθέτουν οι Τούρκοι υποστήριξη πυροβολικού και με τα πυροβόλα των Ελληνικών πολεμικών στραμμένα προς τη περιοχή της σύγκρουσης, μάλλον δεν θα ήταν δυνατή. Περισσότερο πιθανή επιχειρησιακά και αξιοποιήσιμη πολιτικά ήταν μια σύγκρουση μέσα στη Σμύρνη και μάλιστα στη περιοχή της Τουρκικής συνοικίας.\nΑν και ο Μαυρουδής από τις 0800 είχε ακυρώσει (αυθαίρετα) την αποβίβαση του ΙΙΙ/38 Τάγματος στη Καραντίνα, ενημέρωσε το διοικητή της Μεραρχίας ύστερα από δύο ώρες περίπου. Τραγικό! Ακύρωσε την εκτέλεση του σχεδίου επιχειρήσεων του Αρχηγού του Στρατού Κατοχής και τον ενημέρωσε ύστερα από δύο ώρες! Τα ερωτήματα που προκύπτουν είναι δύο: α) Ο Αρχηγός Κατοχής είχε καταστήσει γνωστό σε όλους και κατά τρόπο μη επιδεχόμενο αμφισβήτηση, ότι με απόφαση του Πρωθυπουργού αυτός ήταν ο Αρχηγός και όλοι οι υπόλοιποι υποχρεούνταν να εκτελούν τις εντολές του; β) Από πού άντλησε το «θάρρος» ο Μαυρουδής, ένας μάλλον διακεκριμένος αξιωματικός για να του έχει δοθεί ο «Αβέρωφ», ώστε να διατάξει τη μη εκτέλεση της διαταγής του Αρχηγού του Στρατού Κατοχής, του μόνου υπεύθυνου για τα στρατιωτικά ζητήματα;\nΤελικά η Τουρκική συνοικία το διοικητήριο και οι στρατώνες δεν κυκλώθηκαν και έτσι δόθηκε η δυνατότητα στους Τούρκους να αντιδράσουν χωρίς το φόβο ότι μπορεί να προσβληθούν από τα νώτα τους. Επί πλέον, η μη αποβίβαση στη Καραντίνα επέτρεψε στο μεγαλύτερο μέρος της τουρκικής δύναμης να διαφύγει ανενόχλητη προς νότο ύστερα από το τέλος της σύγκρουσης.\nΚρίσιμο πρόβλημα, απεδείχθη τελικά η αποβίβαση του συνόλου της δυνάμεως της Μεραρχίας στη προκυμαία της Σμύρνης, η οποία έπρεπε να αναμένεται ότι θα κατακλυζόταν από πλήθη Ελλήνων και που εκ των πραγμάτων θα δημιουργούσαν δυσχέρειες στις κινήσεις των στρατιωτικών τμημάτων και την ανάπτυξή τους αν απαιτούνταν. Τελικά η Μεραρχία αποβιβάστηκε για να κάνει παρέλαση στη παραλιακή λεωφόρο, εν μέσω των παραληρούντων Ελλήνων της Σμύρνης, και όχι στρατιωτική επιχείρηση. Όλες οι φωτογραφίες της εποχής δείχνουν τα τμήματα της Μεραρχίας να παρελαύνουν με τα όπλα επ’ ώμου. Ανεπανάληπτες οι στιγμές, αλλά υπήρξε άγνοια κινδύνου. Μόνο το 4ο Σύνταγμα έπρεπε να αποβιβαστεί στη περιοχή του Τελωνείου με αποστολή τον έλεγχο του εσωτερικού της πόλης. Και κανένα στρατιωτικό τμήμα δεν έπρεπε να περάσει από ευαίσθητους χώρους εκείνες τις κρίσιμες πρώτες ώρες, όπως το διοικητήριο και οι στρατώνες.\nΤο ΙΙ/38 Τάγμα Ευζώνων, το οποίο διατάχθηκε να κινηθεί δια της παραλιακής προς τη Καραντίνα, κινήθηκε σε φάλαγγα παρελάσεως με τη σημαία επικεφαλής και τα όπλα επ’ ώμου. Συνέχισε να κινείται κατά τον ίδιο αμέριμνο τρόπο μολονότι είχε εισέλθει στην Τουρκική συνοικία και στην επικίνδυνη περιοχή της πλατείας του διοικητηρίου και των στρατώνων μέχρι που δέχθηκε πυρά. Κακή εκτίμηση; Έλλειψη πληροφοριών για το που βρίσκεται; Άγνοια κινδύνου; Υποτίμηση του αντιπάλου; Μπορεί και όλα. Τι θα γινόταν όμως αν ο Νουρεντίν και το Κομιτάτο είχαν συμπαρασύρει σε μάχη εναντίον του ΙΙ/38 Τάγματος ένα σημαντικό μέρος της Τουρκικής στρατιωτικής δύναμης; Οπωσδήποτε η όποια Τουρκική αντίδραση θα αντιμετωπιζόταν, αλλά μια μάχη μεγαλύτερης διάρκειας θα είχε πολύ δυσμενέστερο πολιτικό αντίκτυπο για τα Ελληνικά συμφέροντα από τη μικρής έκτασης αψιμαχία που έλαβε χώρα και τα πολιτικά αποτελέσματα που αυτή είχε.\nΤο σύστημα διοικήσεως και ελέγχου (ο όρος είναι σύγχρονος, αλλά πάντοτε υπήρχε διοίκηση και έλεγχος) της Μεραρχίας δεν λειτούργησε ικανοποιητικά. Μολονότι ο Πλοίαρχος Μαυρουδής είχε διατάξει από την 0800 ώρα το α/τ «Ατρόμητος» να μεθορμιστεί στη προκυμαία της Πούντας αντί της Καραντίνας, αυτό δεν έγινε αντιληπτό (!) από το διοικητή της Μεραρχίας και το επιτελείο του που βρίσκοντας επί του «Λέοντος» ώστε να επέμβουν αμέσως για να εκτελεστεί το σχέδιο όπως είχε διαταχθεί. Το περίεργο είναι ότι όταν ο Μέραρχος ενημερώθηκε από το Μαυρουδή ότι το σχέδιο του τροποποιήθηκε και ότι το ΙΙΙ/38 Τάγμα είχε αποβιβαστεί στη προκυμαία αντί της Καραντίνας, δεν ανησύχησε που η εκτέλεση του σχεδίου του ανατράπηκε, αλλά κινήθηκε προς τη Πούντα για να δώσει οδηγίες για τις θέσεις τάξης του πυροβολικού, έργο που θα μπορούσε να εκτελέσει ο Αρχηγός Πυροβολικού της Μεραρχίας.\nΗ διαταγή του Προέδρου της Κυβερνήσεως περί εγκατάστασης του μεγαλυτέρου μέρους του στρατού εκτός της πόλης και έλεγχο των οδών και των συγκοινωνιών προς τη Σμύρνη μέχρι ακτίνας αναλόγου, δεν εκτελέστηκε. Και είναι η μόνη διαταγή επιχειρήσεων που εκδόθηκε και διασώζεται. Προτιμήθηκε η παρέλαση του συνόλου της Μεραρχίας στη παραλιακή λεωφόρο και η καθυστερημένη εγκατάσταση μικρού μέρους της δυνάμεως στις παρυφές της Σμύρνης. Είναι βεβαίως και άγνωστο το αν και πότε ο Αρχηγός του Στρατού Κατοχής έλαβε τη διαταγή του πρωθυπουργού. Στην έκθεσή του δεν αναφέρει τίποτε επ’ αυτού. Ανεξάρτητα όμως των ερωτηματικών που εύλογα εγείρονται, αποτελεί υποχρέωση του κάθε διοικητού να αναλύει την αποστολή του με ευρύτητα και με βάση τις επιβαλλόμενες και απορρέουσες υποχρεώσεις. Και η κατάληψη ή η εξασφάλιση μιας πόλεως ή ενός χώρου, σε καμιά περίπτωση δεν είναι η σταθερή εγκατάσταση στο εσωτερικό της ή επί του χώρου. Οι χώροι και οι τοποθεσίες εξασφαλίζονται ευρέως.\nΚάποια από τα παραπάνω βαρύνουν το μέραρχο, αλλά ο Συνταγματάρχης Ζαφειρίου Νικόλαος ήταν ένας αξιωματικός με βαρειές περγαμηνές, που του έλαχε η τιμή της αποβίβασης του Ελληνικού Στρατού στη Σμύρνη. Ο Ζαφειρίου προετοίμαζε τη Μεραρχία του για την Ουκρανία και εντελώς ξαφνικά, μέσα σε έξι ημέρες από τη στιγμή που έλαβε τη διαταγή, πατούσε στη Γη της Ιωνίας φορτωμένος με βαριά πολιτικοστρατιωτικά καθήκοντα, για να εκτελέσει μια αποστολή για την οποία ουδόλως είχε προετοιμαστεί και προϊδεαστεί και για την οποία τίποτε δεν ήταν σχεδιασμένο. Τα όποια λάθη και αβλεψίες που παρατηρήθηκαν, βαρύνουν περισσότερο τους προϊσταμένους του και λιγότερο τον ίδιο. Η μη αποβίβαση του ΙΙΙ/38 Τάγματος στη Καραντίνα βαρύνει αποκλειστικά και μόνο το Μαυρουδή και με κανένα τρόπο δεν δικαιολογείται με στρατιωτικούς όρους.\nΗ σύγκρουση που διεξήχθη στη Σμύρνη τις πρώτες ώρες της αποβίβασης του Ελληνικού Στρατού μεταξύ Ελλήνων και Τούρκων, καθώς και τα άλλα γεγονότα που εξελίχθηκαν ως απόρροια της σύγκρουσης, εξεταζόμενα από καθαρά στρατιωτική άποψη, δεν είχαν καμιά ιδιαίτερη αξία. Η Ι Μεραρχία ήταν μια ισχυρή μονάδα που συνέτριψε αμέσως τις αντιστάσεις και αποκατέστησε σε πολύ σύντομο χρόνο τη τάξη στη πόλη της Σμύρνης. Ως πολιτικό γεγονός όμως, είχε ιδιαίτερα βαρύνουσα σημασία, όσο και αν ο Βενιζέλος το διαχειρίστηκε με εξαιρετική επιδεξιότητα επιδιώκοντας να αμβλύνει τις εντυπώσεις. Η σύγκρουση στη Σμύρνη έφερε στην επικαιρότητα τη δυσπιστία τη καχυποψία και τις εχθρικές διαθέσεις των αντιτιθεμένων στη προσάρτηση της Σμύρνης και της παραλιακής ζώνης της Μικράς Ασίας στην Ελλάδα. Επί πλέον έδωσε την αφορμή στους Ιταλούς να εκδηλώσουν απροκάλυπτα την εχθρότητά τους στη παρουσία της Ελλάδας στη Μικρά Ασία, στους Αμερικανούς να το ξανασκεφτούν και στους Γάλλους να δείξουν με κάθε τρόπο ότι μετάνιωσαν που μας έδωσαν την άδεια να πάμε.\nΗ εκμετάλλευση των γεγονότων: ιταλική προπαγανδιστική εικόνα για τα επεισόδια της αποβίβασης στη Σμύρνη.\nΑκόμη, η όλη επιχείρηση, απέδειξε για μια ακόμη φορά, ότι η ικανότητα μας ως λαός και οργανωμένη πολιτεία να προβλέπουμε επί μελλοντικών ενεργειών, βρίσκεται πάντα σε πολύ χαμηλό επίπεδο.\n(Σημείωση: Το παρόν κείμενο δημοσιεύτηκε αρχικά στη διεύθυνση Μικρασιατική Εκστρατεία: Η πορεία της Ελλάδας προς τη γη της Ιωνίας όπου και μπορούν να γίνουν σχετικά σχόλια.)\nΑπαγορεύεται η έγγραφη αναπαραγωγή του παρόντος χωρίς την έγγραφη άδεια του συντάκτη της.


blank '/> Εν Σώματι Υγιεί - Α.Σ. ΑμεΑ Βέροιας: Τελικά Είμαστε τόσο Ηθικοί και Τίμιοι όσο Πιστεύουμε;\nΤελικά Είμαστε τόσο Ηθικοί και Τίμιοι όσο Πιστεύουμε;\nΤα τελευταία χρόνια στην Ελλάδα λαμβάνουμε καθημερινά μέρος σε συζητήσεις σχετικά με την ανεντιμότητα, τη διαφθορά και τον αμοραλισμό των πολιτικών προσώπων. Ο μέσος Έλληνας αποποιείται των ευθυνών που του αναλογούν και αποδίδει όλο το φταίξιμο στους γύρω του. Τα Συμπεριφορικά Οικονομικά, όμως, μας εφιστούν την προσοχή: Μήπως δεν είμαστε τελικά τόσο έντιμοι όσο νομίζουμε; Στο βιβλίο «Μια έντιμη ματιά στην ανεντιμότητα», ο Dan Ariely, καθηγητής Συμπεριφορικών Οικονομικών του Duke University των Η.Π.Α., περιγράφει τα ρηξικέλευθα ευρήματα των ερευνών του. Με αυτόν τον τρόπο ανατρέπονται τα στερεότυπα και οι παγιωμένες αντιλήψεις μας σχετικά με την ανεντιμότητα. Δύο αντιμαχόμενες εσωτερικές δυνάμεις: Ηθικός και ”Κερδισμένος”.\nΜε άλλα λόγια, “θέλουμε και την πίτα ολόκληρη και το σκύλο χορτάτο”.\nΑπό τη μια μεριά, θέλουμε να κοιτάζουμε τον εαυτό μας στον καθρέπτη και να αισθανόμαστε ότι είμαστε έντιμοι, ηθικοί, υπέροχοι και αξιοσέβαστοι. Οι ψυχολόγοι το ονομάζουν εγωιστικό κίνητρο.\nΑπό την άλλη μεριά, θέλουμε ταυτόχρονα να επωφεληθούμε όσο το δυνατόν περισσότερο όταν μας δίνεται η ευκαιρία. Γι αυτόν τον λόγο και “κλέβουμε” τόσο, ώστε να μπορούμε να συνεχίσουμε να αισθανόμαστε ηθικά πλάσματα.\nΗ γνωστική ευελιξία\nΕίναι η εκπληκτική ικανότητα που κατέχει ο ανθρώπινος νους να μπορεί να σκεφτεί πολλές έννοιες ταυτόχρονα. Χάρη στη συνθετική αυτή ικανότητα μπορούμε να εξαπατούμε διαρκώς σε μικρό βαθμό και να συνεχίζουμε να πείθουμε τον εαυτό μας για το πόσο αξιοθαύμαστοι είμαστε. Αυτή η διαδικασία εξορθολογισμού είναι μια εξισορροπητική πράξη, μέσω της οποίας εκλογικεύουμε συμπεριφορές που παρεκκλίνουν από τους γενικά αποδεκτούς κώδικες ηθικών αξιών. Για παράδειγμα, σκεφτείτε ότι είστε πωλητής. Ενώ βρίσκεστε για φαγητό σε πολυτελές εστιατόριο με φίλους, σας ρωτούν για το νέο σας προϊόν που πρόκειται να κάνει την είσοδο του στην αγορά σε λίγους μήνες. Αφού τους μιλήσατε γι’ αυτό, θα μπορούσε να θεωρηθεί το γεύμα επαγγελματικό και ο λογαριασμός να χρεωθεί στα έξοδα της εταιρίας; Υποθέτω πως όχι. Αν, όμως, είναι κάποιος από τους φίλους σας δυνητικός αγοραστής του προϊόντος; Μήπως τότε δεν είναι ανήθικο να πληρώσει η εταιρία για το γεύμα;\nΑν αυτά τα ερωτήματα τριγυρίζουν στο μυαλό σας, τότε κι εσείς παίζετε με τα ελαστικά όρια της ηθικής σας και, μάλιστα, δίχως να αλλοιώνετε την εικόνα που έχετε για τον εαυτό σας. Ακόμη, σκεφτείτε πως θα αντιδρούσατε εάν γνωρίζατε ότι μπορείτε να αποκρύψετε ένα μέρος του εισοδήματός σας, χωρίς να υποστείτε συνέπειες γι’ αυτό. Μια ακαδημαϊκή μελέτη του Πανεπιστημίου του Σικάγο υπολόγισε τη φοροδιαφυγή στην Ελλάδα το 2009 στα 28 δισ. ευρώ, συγκρίνοντας δηλωθέντα εισοδήματα και δόσεις δανείων. Το ποσό αυτό προερχόταν μόνο από εισοδήματα που δεν δηλώνονταν από ελεύθερους επαγγελματίες και αυτοαπασχολουμένους. Συνολικά υπολογίστηκε ότι κατά μέσον όρο στη χώρα το εισόδημα που διαφεύγει τη φορολόγηση προσεγγίζει το 11,9%.\nΑναμφίβολα, δε θα μπορούσαμε να πούμε ότι όλοι αυτοί που φοροδιαφεύγουν σε κάποιο βαθμό είναι εγκληματίες ή δολοφόνοι. Είναι καθημερινοί άνθρωποι που μέσω της γνωστικής ευελιξίας και την ανάλυση κόστους-ωφέλειας επιλέγουν να επωφεληθούν σε κάποιο βαθμό και να μην αισθάνονται άσχημα γι’ αυτό. Μάλιστα, με βάση τα Συμπεριφορικά Οικονομικά, η ανεντιμότητα είναι “μεταδοτική”. Όταν βλέπουμε γύρω μας ανθρώπους να εξαπατούν σε κάθε πτυχή της καθημερινής μας ζωής, είναι φυσικό επακόλουθο να σχηματίζουμε υποσυνείδητα την αντίληψη ότι δεν είναι και τόσο επιβλαβές να “κλέψουμε κι εμείς λίγο, εφόσον το κάνουν όλοι”.\nΠώς μπορούμε να διαχειριστούμε την ανεντιμότητά μας;\nΘα πρέπει να κοιτάξουμε την ανεντιμότητα με μια έντιμη ματιά, ώστε να αντιληφθούμε ότι ο καθένας μας ψεύδεται και είναι ανήθικος σε κάποιο βαθμό. Όπως έγραψε ο Όσκαρ Ουάιλντ:\n«Ηθική -όπως και τέχνη- σημαίνει να τραβάς κάπου μία γραμμή».\nΗ διαφορά έγκειται στο πού τοποθετείται αυτή η γραμμή. Το κλειδί είναι να αναγνωρίσουμε τον αμοραλισμό και ο καθένας από εμάς να συμβάλλει με τη δική του συμπεριφορά στην εξάλειψή του.\nΕσείς, με βάση την ανάλυση των Συμπεριφορικών Οικονομολόγων, πόσο έντιμοι αισθάνεστε;\nΕρευνήτρια Συμπεριφορικών Οικονομικών για το Nudge Unit Greece\n1. Dan Ariely (2013) “The Honest Truth About Dishonesty: How We Lie to Everyone-Especially Ourselves.”\nΑναρτήθηκε από Alexandros Karaiosif M.Res. στις 12:36\nΕτικέτες Άρθρα άλλων Ειδικών , Ψυχολογία\nΑ.Σ. Προσαρμοσμένου Αθλητισμού ΕΝ ΣΩΜΑΤΙ ΥΓΙΕΙ Βέρ...\nΠρόσκληση Κοπής Πρωτοχρονιάτικης Πίτας 2017\nΕΝ ΣΩΜΑΤΙ ΥΓΙΕΙ: ΠΡΟΣΚΛΗΣΗ ΣΕ ΕΤΗΣΙΑ ΤΑΚΤΙΚΗ ΓΕΝΙΚ...\nΑκαδημαϊκές Δράστηριότητες Μελών - Λέκκαϊ Ίνα\nΆσκηση σε Πολικές Θερμοκρασίες: Τί πρέπει να προσέ...\nΑριστεροχειρία και Παιδί\nΤελικά Είμαστε τόσο Ηθικοί και Τίμιοι όσο Πιστεύου...


Κρούσμα κορωνοϊού στην Super League – Στην Αγχίαλο η αποστολή της Ξάνθης - Magnesia News\nΑρχική Slider Κρούσμα κορωνοϊού στην Super League – Στην Αγχίαλο η αποστολή της Ξάνθης\nΔημοσιεύθηκε 04/07/2020 00:58\nΟ κορωνοϊός «χτύπησε» και την Super League. Έπειτα από τεστ που έγιναν στην Ξάνθη βρέθηκε θετικό δείγμα δίχως να έχει διαρρεύσει ακόμα εάν πρόκειται για παίκτη ή μέλος της ομάδας.\nΗ διαδικασία των τεστ έγινε την Τετάρτη και τα αποτελέσματα ήταν όλα αρνητικά εκτός από ένα κάτι που σήμανε συναγερμό.\nΜετά από επικοινωνία της ακριτικής ΠΑΕ με τον ΕΟΔΥ δόθηκε η εντολή να μπει σε καραντίνα τόσο το άτομο που βρέθηκε θετικό όσο η ομάδα σε ξενοδοχείο στη Νέα Αγχίαλο Βόλου καθώς η Ξάνθη δεν μπόρεσε να βρει στη Λαμία. Το άτομο πάντως φέρεται να είναι ασυμπτωματικό.\nΌπως έγινε γνωστό μέσω του γραφείου Τύπου το μέλος της Ξάνθης που βρέθηκε θετικό σε κορωνοϊό δεν έχει ακολουθήσει την αποστολή που βρίσκεται στη Λαμία. Χαρακτηριστικά ο Μπάμπης Κυρλίδης, εκπρόσωπος της Ξάνθης, ανέφερε: «Σχετικά με τις εξελίξεις στο θέμα κορωνοϊού στην ομάδα της Ξάνθης, το άτομο δεν είναι στην αποστολή».\nΕίναι αυτονόητο πως η αναμέτρηση της Λαμίας με την Ξάνθη το Σάββατο δεν θα διεξαχθεί, με τη Super League να ορίζει το παιχνίδι για τη Δευτέρα.


Ξενοδοχεία σε Βολφενμπούτελ, Γερμανία | Προσφορές διακοπών από 44 EUR ανά βράδυ | iBooked.gr\n76 ξενοδοχεία σε Βολφενμπούτελ\nΑναζητήστε ξενοδοχεία και άλλα καταλύματα σε Βολφενμπούτελ\nPrivatzimmer Krause WolfenbuettelΔιαμέρισμα\nΠροβολή στο χάρτη2.3 χλμ. από Κέντρο Πόλης800 μέτρα από Lindenhalle Wolfenbüttel\nΑυτό το κατάλυμα προσφέρει εύκολη πρόσβαση σε ESV και απέχει 25 λεπτά με το αυτοκίνητο από το αεροδρόμιο Braunschweig, διαθέτοντας επίσης υδάτινο πάρκο και γήπεδο γκολφ.\nRilano 24/7 Hotel WolfenbuttelΞενοδοχείο\nΠροβολή στο χάρτη600 μέτρα από Κέντρο Πόλης100 μέτρα από Cinestar\nΑυτό το ξενοδοχείο στην γεμάτη μουσεία περιοχή του Βολφενμπούτελ βρίσκεται κοντά σε Museum Schloss Wolfenbüttel και καλωσορίζει τους επισκέπτες από το 1999.\nParkhotel Altes KaffeehausΞενοδοχείο\nΠροβολή στο χάρτη700 μέτρα από Κέντρο Πόλης300 μέτρα από Filmpalast\nΣε κοντινή απόσταση από αυτό το οικογενειακά διοικούμενο ξενοδοχείο βρίσκεται Zeughaus και οι επισκέπτες μπορούν επίσης να ανακαλύψουν αξιοθέατα σε επιχειρηματικό χώρο.\nHotel Gastehaus LindenΞενοδοχείο\nΠροβολή στο χάρτη2.9 χλμ. από Κέντρο Πόλης1.1 χλμ. από Lindenhalle Wolfenbüttel\nΑυτό το ξενοδοχείο διαθέτει δωμάτια με θέα σε κήπο, ενώ μια ήσυχη τοποθεσία προσφέρει εύκολη πρόσβαση σε KuBa Tonmöbelmuseum.\nHotel Landhaus DuerkopΠανσιόν\nΠροβολή στο χάρτη1.3 χλμ. από Κέντρο Πόλης600 μέτρα από Ev.-luth. Propsteiverband Salzgitter-Wolfenbüttel Außenstelle Wolfenbüttel\nΑυτό το ήσυχο διαμέρισμα απέχει λιγότερο από 15 λεπτά με τα πόδια από Wolfenbütteler Mordgruben - Kasematten im Seeliger Park και προσφέρει σολάριουμ και σάουνα.\nFerienwohnung Drei Linden KeplerΔιαμέρισμα\nΠροβολή στο χάρτη1.4 χλμ. από Κέντρο Πόλης500 μέτρα από Ev. Familienbildungsstätte\nΤοποθετημένο στο Βολφενμπούτελ και σε μικρή απόσταση με τα πόδια από KuBa Tonmöbelmuseum, το κατάλυμα περιλαμβάνει κουζίνα με ηλεκτρικό βραστήρα, φρυγανιέρα και φούρνο, καθώς και 2 μπάνια.\nΠροβολή στο χάρτη400 μέτρα από Κέντρο Πόλης200 μέτρα από Filmpalast\nΜέσα σε αυτό το διαμέρισμα 70 μ² θα βρείτε μπαλκόνι και οι επισκέπτες θα βρίσκονται κοντά σε Museum Schloss Wolfenbüttel.\nRestaurant & Hotel Galalei ΒολφενμπούτελΞενοδοχείο\nΠροβολή στο χάρτη1.1 χλμ. από Κέντρο Πόλης300 μέτρα από Ev.-luth. Propsteiverband Salzgitter-Wolfenbüttel Außenstelle Wolfenbüttel\nFerienhaus Drei Linden HarzΒίλα\nΠροβολή στο χάρτη600 μέτρα από Κέντρο Πόλης100 μέτρα από Filmpalast\nFerienwohnung "August Wilhelm" WolfenbuttelΔιαμέρισμα\nΠροβολή στο χάρτη600 μέτρα από Κέντρο Πόλης500 μέτρα από Museum im Schloß\nFerienwohnung Drei Linden Herzog ΒολφενμπούτελΔιαμέρισμα\nΠροβολή στο χάρτη600 μέτρα από Κέντρο Πόλης100 μέτρα από Saint Trinitatis\nΠροβολή στο χάρτη3.4 χλμ. από Κέντρο Πόλης3.3 χλμ. από Museum im Schloß\nΠροβολή στο χάρτη6.7 χλμ. από Κέντρο Πόλης1.4 χλμ. από Adersheim u. SZ-Immendorf u. Leinde\nΠροβολή στο χάρτη700 μέτρα από Κέντρο Πόλης200 μέτρα από Saint Trinitatis\nΠαρόμοια καταλύματα κοντά σε Βολφενμπούτελ\nΠροβολή στο χάρτη10.2 χλμ. από Βολφενμπούτελ10.2 χλμ. από Κέντρο Πόλης\nΠροβολή στο χάρτη10.5 χλμ. από Βολφενμπούτελ10.5 χλμ. από Κέντρο Πόλης\nΠροβολή στο χάρτη10.8 χλμ. από Βολφενμπούτελ10.8 χλμ. από Κέντρο Πόλης\nΠροβολή στο χάρτη11.6 χλμ. από Βολφενμπούτελ11.6 χλμ. από Κέντρο Πόλης\nΠροβολή στο χάρτη11.0 χλμ. από Βολφενμπούτελ11.0 χλμ. από Κέντρο Πόλης\nΠροβολή στο χάρτη5.1 χλμ. από Βολφενμπούτελ5.1 χλμ. από Κέντρο Πόλης\nΠροβολή στο χάρτη10.6 χλμ. από Βολφενμπούτελ10.6 χλμ. από Κέντρο Πόλης\nΠροβολή στο χάρτη11.1 χλμ. από Βολφενμπούτελ11.1 χλμ. από Κέντρο Πόλης\nΠροβολή στο χάρτη11.9 χλμ. από Βολφενμπούτελ11.9 χλμ. από Κέντρο Πόλης\nΠροβολή στο χάρτη12.5 χλμ. από Βολφενμπούτελ12.5 χλμ. από Κέντρο Πόλης\nMercure Hotel Atrium BraunschweigΞενοδοχείο\nΠροβολή στο χάρτη10.1 χλμ. από Βολφενμπούτελ10.1 χλμ. από Κέντρο Πόλης\nΠροβολή στο χάρτη12.8 χλμ. από Βολφενμπούτελ12.8 χλμ. από Κέντρο Πόλης\nΠροβολή στο χάρτη8.0 χλμ. από Βολφενμπούτελ8.0 χλμ. από Κέντρο Πόλης\nΠροβολή στο χάρτη11.5 χλμ. από Βολφενμπούτελ11.5 χλμ. από Κέντρο Πόλης\nΠροβολή στο χάρτη7.8 χλμ. από Βολφενμπούτελ7.8 χλμ. από Κέντρο Πόλης\nΠροβολή στο χάρτη14.2 χλμ. από Βολφενμπούτελ14.2 χλμ. από Κέντρο Πόλης\nΠροβολή στο χάρτη10.9 χλμ. από Βολφενμπούτελ10.9 χλμ. από Κέντρο Πόλης\nΠροβολή στο χάρτη11.3 χλμ. από Βολφενμπούτελ11.3 χλμ. από Κέντρο Πόλης\nHotel Zum Starenkasten GmbhΞενοδοχείο\nΠροβολή στο χάρτη6.9 χλμ. από Βολφενμπούτελ6.9 χλμ. από Κέντρο Πόλης\nΤοποθετημένο κοντά σε Παλιά Πόλη του Braunschweig, το ξενοδοχείο διαθέτει πιάτα χορτοφαγικής κουζίνας που σερβίρονται σε οικογενειακό εστιατόριο.\nHotel Zum WeinbergΞενοδοχείο\nΠροβολή στο χάρτη11.4 χλμ. από Βολφενμπούτελ11.4 χλμ. από Κέντρο Πόλης\nΠροβολή στο χάρτη13.9 χλμ. από Βολφενμπούτελ13.9 χλμ. από Κέντρο Πόλης\nΠροβολή στο χάρτη13.0 χλμ. από Βολφενμπούτελ13.0 χλμ. από Κέντρο Πόλης\nΠροβολή στο χάρτη10.0 χλμ. από Βολφενμπούτελ10.0 χλμ. από Κέντρο Πόλης\nΠροβολή στο χάρτη14.3 χλμ. από Βολφενμπούτελ14.3 χλμ. από Κέντρο Πόλης\nΠροβολή στο χάρτη12.6 χλμ. από Βολφενμπούτελ12.6 χλμ. από Κέντρο Πόλης\nΠροβολή στο χάρτη8.5 χλμ. από Βολφενμπούτελ8.5 χλμ. από Κέντρο Πόλης\nZum Starenkasten GmbhΞενοδοχείο\nSonniges Hauschen Mit Garten Ξενοδοχείο ΜπραουνσβάιγκΔιαμέρισμα\nΠροβολή στο χάρτη12.9 χλμ. από Βολφενμπούτελ12.9 χλμ. από Κέντρο Πόλης\nStefan Appel Διαμέρισμα BorssumΔιαμέρισμα\nSparzimmer 16M2 In Ruhiger Berufs Wg Bs CentrumΔωμάτια σε οικογενειακή κατοικία\nΠροβολή στο χάρτη11.7 χλμ. από Βολφενμπούτελ11.7 χλμ. από Κέντρο Πόλης\nΠροβολή στο χάρτη11.2 χλμ. από Βολφενμπούτελ11.2 χλμ. από Κέντρο Πόλης\nΠροβολή στο χάρτη6.0 χλμ. από Βολφενμπούτελ6.0 χλμ. από Κέντρο Πόλης\nBs Living Apartment 2 ΜπραουνσβάιγκΔιαμέρισμα\nWohlfuhloase Im Grunen - 70Qm 3 ZimmerΔιαμέρισμα\nΠροβολή στο χάρτη7.7 χλμ. από Βολφενμπούτελ7.7 χλμ. από Κέντρο Πόλης\nΔιαμέρισμα απέχει λίγα βήματα από Städtisches Museum Braunschweig και διαθέτει επίσης πλυντήριο πιάτων, ψυγείο και πλυντήριο ρούχων σε κουζίνα.\nMonteurs Zimmer Noack BorssumΔωμάτια σε οικογενειακή κατοικία\nFerienhof Drei Linden Ξενοδοχείο BorssumΔιαμέρισμα\nΠροβολή στο χάρτη9.2 χλμ. από Βολφενμπούτελ9.2 χλμ. από Κέντρο Πόλης\nFerienwohnung 'Lydia' BorssumΔιαμέρισμα\nΠροβολή στο χάρτη9.4 χλμ. από Βολφενμπούτελ9.4 χλμ. από Κέντρο Πόλης\nKleine Haushalfte Zum Wohlfuhlen Ξενοδοχείο ΜπραουνσβάιγκΔιαμέρισμα\nΠροβολή στο χάρτη14.5 χλμ. από Βολφενμπούτελ14.5 χλμ. από Κέντρο Πόλης\nΠροβολή στο χάρτη4.3 χλμ. από Βολφενμπούτελ4.3 χλμ. από Κέντρο Πόλης\nΠροβολή στο χάρτη8.6 χλμ. από Βολφενμπούτελ8.6 χλμ. από Κέντρο Πόλης\nΠροβολή στο χάρτη12.1 χλμ. από Βολφενμπούτελ12.1 χλμ. από Κέντρο Πόλης\nΠροβολή στο χάρτη4.7 χλμ. από Βολφενμπούτελ4.7 χλμ. από Κέντρο Πόλης\nΠροβολή στο χάρτη10.4 χλμ. από Βολφενμπούτελ10.4 χλμ. από Κέντρο Πόλης\nΠροβολή στο χάρτη4.8 χλμ. από Βολφενμπούτελ4.8 χλμ. από Κέντρο Πόλης\nΠροβολή στο χάρτη5.2 χλμ. από Βολφενμπούτελ5.2 χλμ. από Κέντρο Πόλης\nΠροβολή στο χάρτη4.6 χλμ. από Βολφενμπούτελ4.6 χλμ. από Κέντρο Πόλης\nΒολφενμπούτελ01.12 - 02.12.2020\nGlyfada HotelsΞενοδοχεια Λουτρα ΠοζαρΙκαρια ΚαμπινγκΕνοικιαζομενα Σπιτια Νεος ΚοσμοςHostel ParisPlace de la ConcordeLimnos HotelLichnos Beach Hotel & SuitesΞενοδοχεία Θεσσαλονίκης ΚέντροΚαναλι Πρεβεζα Ενοικιαζομενα Δωματια


Align Your Pose | Inspire your life\nAlign Your Pose\nALIGN YOUR POSE- Chaturanga Dandasana\nΜία από τις βασικές θέσεις της γιόγκα, που αποτελεί κύριο συστατικό του Χαιρετισμού στον ήλιο αλλά και ολόκληρης της ροής της πρακτικής, είναι η Chaturanga Dandasana!\n[chatur= τέσσερα anga= άκρα, danda= ράβδος asana=θέση]\nΠρόκειται για την στάση της ράβδου, καθώς όταν εκτελείται συνειδητά, το σώμα μακραίνει σαν ράβδος από το κέντρο της λεκάνης, όπου συγκεντρώνεται όλη η δύναμη, προς τα πόδια και την κορυφή του κεφαλιού.\nΗ θέση αυτή όταν εκφράζεται στο πλήρες δυναμικό της ωφελεί το σώμα, δυναμώνοντας τους καρπούς, τους βραχίονες, τους ώμους, τους κοιλιακούς και την ράχη. Δίνει αίσθηση εσωτερικής δύναμης που συγκροτεί και κατευθύνει το σώμα!\nΚρατείστε τις ακόλουθες πληροφορίες στο νου για εξάσκηση στην επόμενη chaturanga, ώστε να καλλιεργήσετε την δύναμή σας με ασφάλεια στην θέση:\n-Ενεργοποιείστε το κέντρο της λεκάνης, παίρνοντας τις κορυφές των μηρών μακριά από την γη. Κρατώντας μέσα το κάτω μέρος της κοιλιάς και την ουρά διατηρείστε το κέντρο σας σταθερό, για να μπορέσετε να εκφράσετε την δύναμή σας και στο υπόλοιπο σώμα.\n-Λυγίστε τους αγκώνες σας προς τα μέσα και πίσω, διατηρώντας τους πήχεις σας κάθετους προς την γη.\n-Ανοίξτε το βλέμμα σας μπροστά και ενεργοποιείστε τους ώμους σας προς τα πίσω, για να ευθυγραμμίσετε το πάνω σώμα με το κέντρο της λεκάνης.kalliopi palli\n– Τώρα, από το κέντρο αυτό ακτινοβολείστε την δύναμή σας προς τα έξω και σε κάθε κατεύθυνση του σώματος! Χαμογελάστε και απολαύστε την δύναμή σας!\nΚαλή εξάσκηση στην chaturanga! Η αληθινή δύναμη της θέσης βρίσκεται στην ευθυγράμμιση του σώματος με το νου! Αφομοιώστε νοητικά κάθε σημαντική πληροφορία για την θέση, οραματιστείτε μία τέλεια chaturanga και ελάτε στην τάξη να τοποθετήσουμε το σώμα σύμφωνα με τις επιθυμίες της καρδιάς!\nΚαλές μας πρακτικές,


«Σκάει» η «βόμβα» Ρούμπιο στον Πανιώνιο | SDNA\n«Σκάει» η «βόμβα» Ρούμπιο στον Πανιώνιο\n25 Ιουλίου 2016, 15:19\nΤελευταία ανανέωση: 25 Ιουλίου 2016, 15:34\nΟ Πανιώνιος γίνεται πανίσχυρος, παίρνοντας και τον κάποτε παίκτη της Μάλαγα, Γκιγιέρμο Ρούμπιο.\nΑν ο Παναθηναϊκός είναι ο πρωταθλητής των μεταγραφών στην Α1, ο Πανιώνιος παίρνει τον τίτλο αυτό, όσον αφορά στο πρωτάθλημα της Α2. Πώς όχι άλλωστε από την στιγμή, που μετά τους Μπάρλο, Πελεκάνο, Καρύδα, Μπιλλή, Δημητριάδη και Σακελλαρίου, ρίχνει μία ακόμη "βόμβα", παίρνοντας, σύμφωνα με πληροφορίες του SDNA, τον Γκιγιέρμο Ρούμπιο.\nO 34χρονος Ισπανός πάουερ-φόργουορντ είχε εντυπωσιάσει τη σεζόν 2014-2015, φορώντας την φανέλα του Κόροιβου. Τη χρονιά, που μας πέρασε, αγωνίστηκε στη λετονική Ρίγα, έχοντας 6.1 πόντους και 4.4 ριμπάουντ ανά ματς στο πρωτάθλημα της χώρας. Στη VTB League ο Ισπανός είχε 5 πόντους και 3.2 ριμπάουντ ανά ματς.\nΠλέον μένουν μόνο οι υπογραφές για να οριστικοποιηθεί η μεταγραφή. Ο Ρούμπιο, που έχει γνωστός στο ευρύ κοινό από την παρουσία του στη Μάλαγα, είναι ο ιδανικός ψηλός για το σύγχρονο μπάσκετ, αφού παίζει και κοντά και μακριά από το καλάθι, ενώ παρά την προχωρημένη του ηλικία είναι πολύ γρήγορος.\nΡουτκάουσκας, το νέο «χτύπημα» του Ηρακλή\nΝέο «χτύπημα» με Γιαννακίδη ο Ηρακλής


Συμμορία ανηλίκων καθαρμάτων στο Γαλάτσι\n4/09/2020 - 21:05μμ\nΣυμμορια Γαλάτσι ανήλικοι\nΑν δεν σταματήσει τώρα αυτή η μάστιγα, θα μολύνει όλη την Ελλάδα. Η περίπτωση στο Γαλάτσι όπου 20 ανήλικοι έσπασαν στο ξύλο έναν δεκαεπτάχρονο αγόρι στέλνοντας στο νοσοκομείο, έχει μεγάλο βάθος.\nΣύμφωνα με τις δικές μας πληροφορίες ή συμμορία αυτή ενεργοποιείται εδώ και καιρό στην περιοχή και έχει προβεί σε άλλους ξυλοδαρμούς και ληστείες ανηλίκων, ενώ έχει παρενόχληση πολλές φορές ανήλικα κορίτσια.\nΧαρακτηριστική περίπτωση αγοριού που είχε βγει βόλτα με την αδερφή του και το σκύλο τους, ή συμμορία των καθαρμάτων παρενόχλησε την αδερφή του και όταν αυτός προσπάθησε να την βοηθήσει τον έστειλαν στο νοσοκομείο.\nΤα σημάδια στο κορμί του 17χρόνου παιδιού από τον ξυλοδαρμό\nΟ σκληρός πυρήνας της συμμορίας είναι πέντε άτομα ηλικίας 16 έως 18 ετών και μου φέρονται να έχουν εμπλακεί και σε άλλες παραβατικές πράξεις. Οι τέσσερις από αυτούς έχουν συλληφθεί μεταξύ αυτών και ο δεκαεπτάχρονος που θεωρείται επικεφαλής και φαίνονται δασκαλεμένοι αφού αρνούνται οποιαδήποτε άλλη πράξη – αυτή του ξυλοδαρμού του 17χρόνου.\nΣε κάθε περίπτωση τεράστιες ευθύνες έχουν και γονείς αυτών των παιδιών και πρέπει να λογοδοτήσουν ώστε να γίνουν παράδειγμα προς αποφυγήν για άλλους που δεν μπορούν να χαλιναγωγήσουν η δεν ενδιαφέρονται να χαλιναγωγήσουν τα παιδιά τους. Ακόμα χειρότερα, καμαρώνουν βλέποντας τα παιδιά τους να εξελίσσονται σε ψευτόμαγκες και να τρομοκρατούν άλλα παιδιά.\nMade in Turkey υλικά για το Ναυτικό Νοσοκομείο Αθηνών\nΕΛΛΑΔΑ 26/09/2020 - 15:04μμ\nΔεν μας είναι ευχάριστη η δημοσίευση αυτή, αλλά επιτέλους φτάνει. Να σταματήσει να προμηθεύεται το δημόσιο υλικά Made in Turkey…. Και πολύ περισσότερο όταν πρόκειται...\nCharlie Hebdo: Ομολόγησε την επίθεση ο Πακιστανός βασικός ύποπτος\nΕΛΛΑΔΑ 26/09/2020 - 14:59μμ\nΟμολόγησε την επίθεση έξω απο τα γραφεία του περιοδικού ο βασικός ύποπτος της χθεσινής επίθεσης με μπαλτά που τραυματισε δυο ανθρώπους μπροστά από τα...\nΤο συγκλονιστικό αντίο του Χρήστου Ζώη στον πατέρα του\nΕΛΛΑΔΑ 26/09/2020 - 14:11μμ\n«Σήμερα έφυγε ο «θεός» των παιδικών μου αναμνήσεων. Απόκαμε μετά από ταλαιπωρία 4 ετών. Στήριγμα, σύμβουλος και «εγγύηση» καθώς μεγάλωνα. Πάντα δυνατός,ακόμη και στην...\nΠαραλίγο να καταρρευσει υπουργός του Μητσοτακη στην εκπομπή του Αυτιά όταν τον ρώτησε αν μικρός έκανε κατάληψη (Βίντεο)\nΕΛΛΑΔΑ 26/09/2020 - 13:36μμ\nΤι το ήθελε να ρωτησει ο Αυτιάς τον καλεσμένο του, υπουργό αν μικρός έκανε κατάληψη στο σχολείο που πήγαινε; Είναι ποτέ δυνατόν να έχω...\nΝέα βουτιά θανάτου μάνας στον Βύρωνα\nΕΛΛΑΔΑ 26/09/2020 - 12:43μμ\nΣε κατάσταση σοκ βρίσκονται από χθες το βράδυ οι κάτοικοι της οδού Τελαμώνος, στον Βύρωνα, λόγω του αιφνίδιου θανάτου μίας 40χρονης γυναίκας. Συγκεκριμένα, λιγο μετά τις...\nΠαύλος Μπακογιάννης: 30 χρόνια από την δολοφονία του οραματιστή πολιτικού – Του Έλληνα Άλντο Μόρο\nΕΛΛΑΔΑ 26/09/2020 - 12:05μμ\nΤριάντα ένα χρόνια συμπληρώνονται σήμερα από την άνανδρη δολοφονία του Παύλου Μπακογιάννη από την 17 Νοέμβρη. Του ανθρώπου που έμεινε στην ιστορία για την...\nΣαν σήμερα, δολοφονήθηκε ο Έλληνας Άλντο Μόρο, ο πατριώτης Παύλος Μπακογιάννης.\nΕΛΛΑΔΑ 26/09/2020 - 11:44πμ\nΌραμα του Παύλου Μπακογιάννη, να γεφυρώσει το μίσος Αριστερών - Δεξιών Κίσινγκερ προς Άλντο Μόρο: Σταμάτα να φλερτάρεις με τους κομμουνιστές, γιατί θα το πληρώσεις...


Ξεπέρασαν τα 30 δισ. ευρώ οι εξαγωγές, αυξήθηκαν κατά 15,7% – Greekap.gr News\nΞεπέρασαν τα 30 δισ. ευρώ οι εξαγωγές, αυξήθηκαν κατά 15,7%\n👥Ελληνικά Αγροτικά Προιόντα\t Αγροτικά Νέα\t🕔February 11, 2019\nΜάλιστα, η αύξηση των εξαγωγών αγαθών ήταν εντυπωσιακή, ακόμη και εάν εξαιρεθούν τα πετρελαιοειδή, καθώς η αξία τους έφτασε τα 22 δισ. ευρώ, σημειώνοντας αύξηση 10,7%. Η πρόεδρος του Πανελληνίου Συνδέσμου Εξαγωγέων (Π.Σ. Ε) κυρία Χριστίνα Σακελλαρίδη εκτίμησε ότι το 2019 οι ελληνικές εξαγωγές θα σημειώσουν νέο ρεκόρ, υπό την προϋπόθεση βεβαίως ότι δεν θα υπάρξουν αρνητικές γεωπολιτικές εξελίξεις μεγάλης έκτασης στην ευρύτερη περιοχή.\nΕιδικότερα, σύμφωνα με τα στοιχεία που ανακοίνωσε χθες η Ελληνική Στατιστική Αρχή (ΕΛ. ΣΤΑΤ) στο σύνολο του 2018 οι εξαγωγές αυξήθηκαν κατά 4,54 δισ. ευρώ, ή κατά 15,7%, και ανήλθαν σε 33,42 δισ. ευρώ από 28,87 δισ. Ευρώ το 2017. Χωρίς τα πετρελαιοειδή οι εξαγωγές αυξήθηκαν στα 22,15 δισ. Ευρώ από 20,01 δισ. ευρώ, δηλαδή κατά 2,14 δισ. Ευρώ ή κατά 10,7%.\nΤο 2018 οι εξαγωγές σε όλες τις βασικές κατηγορίες προϊόντων κινήθηκαν ανοδικά. Η σημαντική άνοδος οφείλεται περισσότερο στις αυξήσεις των εξαγωγών στα πετρελαιοειδή (κατά 28%), στα λάδια (κατά 21,4%), στα χημικά (κατά 14%), στα βιομηχανικά προϊόντα (κατά 13,3%) και στα μηχανήματα (κατά 13%). Σε απόλυτους αριθμούς με βάση την αξία εξαγωγών, οι τρεις κυριότερες κατηγορίες των ελληνικών εξαγωγών είναι τα πετρελαιοειδή (11,48 δισ. Ευρώ), τα βιομηχανικά προϊόντα (5,25 δισ.) και τα τρόφιμα – ζώντα ζώα (4,6 δισ. ευρώ). Οι εξαγωγές τροφίμων κατέγραψαν μονοψήφιο ρυθμό αύξησης (5,6%).


Αντιμετωπίζοντας τη ζωή: διάγνωση θανατηφόρας ασθένειας – Ψυχολογειν\n10 Αυγ 2008\nΑντιμετωπίζοντας τη ζωή: διάγνωση θανατηφόρας ασθένειας\nΚατά την άποψή μου, μία από τις πιο ψυχοφθόρες ειδικότητες της ψυχολογίας είναι η Ψυχολογία Υγείας. Οι ειδικευμένοι Ψυχολόγοι Υγείας μεταξύ άλλων έχουν να φέρουν εις πέρας μια πολύ δύσκολη αποστολή, η οποία δεν είναι άλλη από την ανακοίνωση των κακών νέων (π.χ. διάγνωση θανατηφόρας ασθένειας) στον ίδιο τον ασθενή. Ένα εξίσου δύσκολο έργο των ειδικών αυτών όμως είναι και η συνοδεία του ατόμου προς το προδιαγεγραμμένο τέλος του.\nΣε αυτό το post θα κάνουμε μια πολύ σύντομη αναφορά στις βασικές ανάγκες του ατόμου που αντιμετωπίζει τον θάνατό του, τα στάδια από τα οποία περνάει μέχρι να αποδεχτεί την κατάστασή του, με την ελπίδα πως ακόμη και η ελάχιστη γνώση γύρω από το θέμα αυτό μπορεί να γίνει το έναυσμα για μια ψυχικά καλύτερη αντιμετώπιση του θανάτου.\nΟ θάνατος αποτελεί τον τελικό προορισμό όλων μας και είναι φυσικό η αποδοχή του να είναι μια δύσκολη υπόθεση, είτε πρόκειται για τον θάνατο δικών μας ανθρώπων, είτε -πολύ περισσότερο- τον δικό μας. Η γνώση των αναγκών και της πιθανής πορείας που ακολουθούν όσα άτομα γνωρίζουν εκ των προτέρων την προδιαγεγραμμένη πορεία τους είναι πολύ σημαντική ώστε να είμαστε σε θέση να προσφέρουμε στο μέγιστο δυνατόν την συμπαράστασή και την κατανόησή μας με απώτερο σκοπό να βοηθήσουμε τα άτομα αυτά στο δύσκολο ταξίδι τους.\nΟι ανάγκες του ασθενή με τερματική ασθένεια\nΟ Charles Corr αναφέρει πως το άτομο που πεθαίνει καλείται να αντιμετωπίσει διαφορετικούς στόχους σε πολλαπλά επίπεδα στη ζωή του.\nΑρχικά, όσον αφορά τον οργανικό τομέα, καλείται να αντιμετωπίσει τις βασικές βιολογικές ανάγκες, όπως η διατροφή, αλλά και τα οργανικά προβλήματα που ενδέχεται να οφείλονται στην ασθένεια (π.χ. πόνος). Το άτομο μπορεί αρχικά να είναι σε θέση να καλύψει αυτές τις ανάγκες μόνο του, αλλά όσο προχωράει η ασθένεια μπορεί οι ικανότητές του να μειώνονται δραστικά, με αποτέλεσμα από ένα σημείο και μετά να χρειάζεται την βοήθεια τρίτων για να καλύψει αυτές τις βασικές ανάγκες.\nΟ δεύτερος τομέας είναι ο ψυχολογικός, όπου ο ασθενής πρέπει να καλύψει τις ανάγκες του για ασφάλεια, την αίσθηση της αυτονομίας, αλλά και την ανάγκη του για άντληση δύναμης από τις μικρές καθημερινές χαρές της ζωής, κάτι που ενισχύει την αυτοεκτίμησή του. Το χειρότερο που μπορούμε να κάνουμε για ένα άτομο με τερματική ασθένεια είναι να το αναγκάσουμε να ζήσει σε ένα ασταθές και εκρηκτικό περιβάλλον ή να του στερήσουμε τη δυναότητα να περιποιείται το ίδιο τον εαυτό του, όπως έκανε σε όλη του τη ζωή. Η αίσθηση ότι βασίζεσαι σε τρίτα άτομα για να επιβιώσεις μπορεί να γίνει πολύ ασφυκτική και δυσάρεστη, ιδιαίτερα για άτομα που δεν έχουν συνηθίσει σε τέτοιου είδους φροντίδα.\nΈνας τρίτος τομέας αναγκών είναι ο κοινωνικός, όπου το άτομο νοιώθει την ανάγκη να εξασφαλίσει, να διατηρήσει ή ακόμη και να αναπτύξει σχέσεις με τον περίγυρό του, πράγματα πολύ σημαντικά για τον ίδιο στη συγκεκριμένη φάση της ζωής του. Οι ασθενείς πολύ συχνά δηλώνουν πως αυτό που φοβούνται η μοναχική πορεία προς το θάνατο. Καθώς ο θάνατος των άλλων μας φέρνει αντιμέτωπους με πάρα πολλές σκέψεις γύρω από τον δικό μας μελλοντικό θάνατο συνήθως έχουμε την τάση να αποφεύγουμε άτομα που αντιμετωπίζουν μια θανατηφόρα ασθένεια (κάτι που εκδηλώνεται συνήθως ως ασυνείδητος μηχανισμός άμυνας). Αυτό φυσικά είναι λάθος, καθώς αυτό που έχουν ανάγκη οι ασθενείς είναι να χαρούν τις κοινωνικές τους σχέσεις, να εκφράσουν τα συναισθήματά τους για αυτές ή ακόμη και να αποχαιρετήσουν τους αγαπημένους τους ανθρώπους.\nΒλέπουμε δηλαδή πως το άτομο που πεθαίνει βρίσκεται σε συνεχή αλληλεπίδραση με το περιβάλλον του και, γι, αυτό, επηρεάζεται από τον τρόπο που τον αντιμετωπίζουν τα άτομα του περίγυρού του. Επομένως θα πρέπει η προσοχή μας να είναι στραμμένη, εκτός από τον ασθενή, και στα άτομα με τα οποία έρχεται σε επαφή, είτε αυτά είναι συγγενείς και φίλοι, είτε το ίδιο το ιατρικό προσωπικό.\nΤέλος, ο πνευματικός τομέας, είναι ο τομέας όπου ο ασθενής προσπαθεί να δώσει νόημα στη ζωή του, αντλώντας δύναμη από τις κατάλληλες πνευματικές πηγές. Οι θρησκείες συχνά αποτελούν ένα καταφύγιο των ασθενών καθώς προσφέρουν έτοιμες απαντήσεις σε πολλά σημαντικά ερωτήματα που έχουμε όλοι μας γύρω από το νόημα της ζωής και την φύση του θανάτου. Φυσικά άλλα άτομα αποφεύγουν την επαφή με την θρησκεία μιας κ βρίσκουν το νόημα της ζωής σε εντελώς ανθρώπινες καταστάσεις, όπως η προσφορά αγάπης ή γνώσης/σοφίας, άλλα στην υστεροφημία (ακόμη και μέσω των παιδιών τους) κτλ. Ακόμη και αν διαφωνούμε κάθετα με τις επιλογές του ατόμου θα πρέπει να τις σεβαστούμε απόλυτα από τη στιγμή που προσφέρουν ουσιαστική παρηγοριά στον ίδιο τον ασθενή.\nΠολύ γενικά θα λέγαμε πως δεν πρέπει να ξεχνάμε πως κάθε άτομο παραμένει ένας ζωντανός οργανισμός, ακόμη και όταν είναι στα τελευταία στάδια της ζωής του, καθώς και ότι ο ασθενής έχει την ανάγκη να επιλύσει ορισμένες εκκρεμότητες πριν πεθάνει. Επίσης πρέπει να τονιστεί πως είναι σημαντικό να ακούμε προσεκτικά τον ασθενή και να καθοδηγούμαστε από τον ίδιο στην βοήθεια που του προσφέρουμε καθώς αυτό ενισχύει την αυτοπεποίθησή του, αφήνοντάς τον να πάρει ο ίδιος αποφάσεις για την ζωή του.\nΤα πέντε στάδια προς την αποδοχή της θανατηφόρας ασθένειας\nΗ Δρ Elisabeth Kübler-Ross αναγνώρισε πέντε βασικά στάδια από τα οποία περνάει ένα άτομο το οποίο πρόκειται να πεθάνει, η γνώση των οποίων βοηθά το ιατρικό προσωπικό ή/και τα άτομα που συντροφεύουν τον ασθενή προς το τέλος να αντιμετωπίσουν τον ίδιο αλλά και τις όποιες ανησυχίες και ανάγκες του, ανάλογα με το στάδιο στο οποίο βρίσκεται. Δεν περνάνε όλα τα άτομα απαραίτητα από όλα τα στάδια, αλλά η σειρά με την οποία εμφανίζονται είναι -συνήθως- σταθερή, μιας και παρουσιάζεται μια λογική συνέχεια στην διεργασία της θανατηφόρας ασθένειας.\nΤο πρώτο στάδιο από το οποίο περνάει ένας ασθενής αφού πληροφορηθεί για τον επικείμενο θάνατό του είναι το στάδιο της άρνησης, όπου το άτομο δεν δέχεται καμία πληροφορία, φράζοντας ουσιαστικά την ροή τους. Το άτομο αρνείται την πραγματικότητα και δεν δέχεται ότι αυτό συμβαίνει στον ίδιο. Μπορεί να μιλάει για πολλαπλά ιατρικά λάθη, να προσπαθεί να αποφύγει πάση-θυσία την ιδέα του θανάτου και να προσπαθεί να συνεχίσει την ζωή του σαν να μην συμβαίνει τίποτα, κάτι που φυσικά είναι εν τέλει ψυχοφθόρο.\nΈπεται το στάδιο του θυμού, όπου το άτομο εμφανίζει μια έκρηξη συναισθημάτων και παρουσιάζει επιθετική διάθεση απέναντι σε πρόσωπα, αλλά και καταστάσεις. Σε αυτό το στάδιο το άτομο μπορεί να παρουσιάσει μια αναίτια και πάρα πολύ εχθρική στάση απέναντι σε όλους και όλα, άσχετα αν συνδέονται ή όχι με την κατάστασή του. Για την ακρίβεια ο θυμός εξωτερικεύεται σε παντελώς άσχετα μικροπράγματα της καθημερινότητας όπως ένας μη τέλειος πρωινός καφές ή μια αργοπορία στο δρόμο. Φυσικά η ουσιαστική αιτία που «όλα του φταίνε» είναι πολύ βαθύτερη και ουσιαστικότερη, αλλά είναι δύσκολο στο άτομο να την επεξεργαστεί, μιας και έχει προηγηθεί το στάδιο της άρνησης οπότε και η ασθένεια βρίσκεται έτσι και αλλιώς στο βάθος μιας μικρής γωνιάς του μυαλού τους.\nΤρίτο παρουσιάζεται το στάδιο της διαπραγμάτευσης. Σε αυτό το στάδιο το άτομο προσπαθεί να αποφύγει τις αρνητικές συνέπειες της κατάστασης την οποία πρέπει να δεχτεί και κρύβει μια ελπίδα ότι η κατάσταση μπορεί να είναι αντιστρέψιμη, επομένως την δέχεται υπό όρους. Αυτό το στάδιο είναι ένα πρώιμο βήμα πριν την αποδοχή και προσφέρει μια πολύ καλή ευκαιρία για παρέμβαση από το ιατρικό προσωπικό το οποίο μπορεί να προσφέρει συμβουλές και να ενημερώσει το άτομο με περισσότερη ευκολία σε σχέση με πριν. Το άτομο είναι δεκτικό στις αλλαγές που απαιτούνται για την αντιμετώπιση της ασθένειας και είναι έτοιμο να αρχίσει να δουλεύει ουσιαστικά πάνω στο πρόβλημά του.\nΜετά από τα τρία στάδια της άρνησης, του θυμού, και της διαπραγμάτευσης, το άτομο περνάει στο στάδιο της κατάθλιψης, όπου δεν βλέπει καμία ελπίδα για την κατάστασή του και βλέπει το τέλος να έρχεται απειλητικό. Πριν την αποδοχή το άτομο χρειάζεται χρόνο για να κοιτάξει την ζωή του, να ζυγίσει την κατάσταση στην οποία βρίσκεται και να θρηνήσει τον ίδιο του το θάνατο αν χρειαστεί. Είναι φυσικό σε αυτή τη φάση το άτομο να μιλάει με πολύ μελανά χρώματα για το μέλλον, να αποφεύγει κοινωνικές δραστηριότητες και επαφές αλλά και να παρουσιάζει μια μειωμένη ενέργεια. Απλά χρειάζεται το χρόνο του.\nΤέλος, το άτομο φτάνει στο επιθυμητό στάδιο της αποδοχής όπου ανασυγκροτείται, βάζει τη ζωή του και τις σκέψεις του σε τάξη, βοηθάει και τους άλλους να αποδεχτούν την πραγματικότητα και είναι έτοιμο να δεχτεί πλήρως την βοήθεια που μπορούν να του προσφέρουν οι ειδικοί. Πολλοί ασθενείς με τερματικές ασθένειες μιλάνε για μια κατάσταση όπου νιώθουν πιο ζωηροί και γεμάτοι ενέργεια, αλλά και ανάγκη να ρουφήξουν την ζωή γύρω τους. Μερικοί μιλάνε ακόμη και για μια έκρηξη «σοφίας» και αλλαγή 180 μοιρών όσων αφορά τον τρόπο με τον οποίο βλέπουν τον θάνατό τους. Είναι αυτό που εννοεί και ο Γιάλομ όταν λέει πως «ενώ η φύση του θανάτου μας καταστρέφει, η ιδέα του μπορεί να μας σώσει».\nΤο έργο της δρ. Kübler-Ross είναι πραγματικά εξαίρετο και θα πρέπει να διαβαστεί από όλους όσοι ενδιαφέρονται άμεσα και επιστημονικά για το θέμα του θανάτου. Φυσικά ένας ακόμη συγγραφέας/ψυχίατρος τον οποίο θα πρότεινα σε όλους είναι ο δρ. Irvin Yalom, ο οποίος έχει γράψει αρκετά βιβλία για το θέμα των ψυχολογικών (κυρίως) αναγκών των ατόμων που αντιμετωπίζουν τον θάνατο. Δύο από τα βιβλία του που θα πρότεινα είναι το απολύτως εξειδικευμένο βιβλίο «Starring at the Sun. Overcomming the Terror of Death«, αλλά και το «Η θεραπεία του Σόπενάουερ» το οποίο είναι ένα λογοτεχνικό έργο με πάρα πολλά εμφανή σημεία εκβάθυνσης στο θέμα της στήριξης των ατόμων με τερματικές ασθένειες.\nΤο τελικό μήνυμα που θα ήθελα να περάσω με αυτή εδώ την εγγραφή είναι πως όσο και αν ο θάνατος είναι ένα θέμα ταμπού για τις όλες τις κοινωνίες, ωστόσο είναι και αυτός μια πολύ σημαντική πτυχή της ζωής μας η οποία είναι παρούσα σε όλους μας. Δεν πρέπει να αποφεύγουμε την αντιμετώπισή του και την λογική επεξεργασία του, αλλιώς απλά κάνουμε τα πράγματα χειρότερα. Φυσικά η αποδοχή της θνητής φύσης μας και η στήριξη των ατόμων με τερματικές ασθένειες σε καμία περίπτωση δεν πρέπει να ισούται με τυφλή αποδοχή της κατάστασης. Ίσα – ίσα η ελπίδα πεθαίνει πάντα τελευταία.\nBacqué, M. F. (2004). Πένθος και υγεία: Άλλοτε και σήμερα. (2η έκδ.) Αθήνα: Εκδόσεις Θυμάρι\nKübler-Ross, E. (1975). Death: The final stage of growth. New Jersey: Prentice-Hall, Inc.\nfemale warrior #17, by Christiaan Tonnis\nΔημήτρης Αγοραστός Posted in Ψυχολογια Υγειας\tΑσθένεια, Ασφάλεια, Ζωή, Θάνατος, Συναισθήματα, Σχέσεις, Φιλοσοφία\tLeave a comment\n← Γονείς με βαρύ φορτίο\nΠαρουσίαση βιβλίου: "Η θεραπεία του Σόπεναουερ" →


Tu veux ou tu veux pas? | ΑπενοΧοποιημένο\nΈλα μου ντε!!! Άντε να καταλάβεις τι θέλει ο τύπος, γιατί ναι μπορεί να είσαι ωραία, ναι να έχεις προσωπικότητα και ναι να έχεις και τέλειο σώμα, αλλά όλα να πηγαίνουν στραβά και αυτός να μην κάνει τίποτα. Είναι από τον Άρη σου λένε !!! Και ας το πιστέψω και άρα λογικά σκεπτόμενη να υποθέσω ότι είμαστε από την Αφροδίτη, την κολοκυθιά θα παίξουμε; τα πράγματα είναι απλά, κάνε κίνηση είτε είσαι άντρας- υποτιθέμενος αρειανός- είτε είσαι γυναίκα- venus-. Η ζωή δεν δίνει πολλές ευκαιρίες και άμα τις χάνεις κιόλας άντε γεια! Ζήσε τη ζωή σου με πάθος και ας είναι λάθος που λέει κ ο σοφός λαός. Τα αισθήματα και τα ερωτικά τερτίπια είναι στη φύση τους να είναι περίπλοκα, άλλωστε η ζωή θέλει αλάτι για να νοστιμίζει που και που. Και αν δεν θέλει στην τελική, ίσως χάνει αυτός, μα ίσως χάνεις και εσύ αν δεν το προσπάθησες. Γενικότερα το αμαχητί δεν μου άρεσε ποτέ, προσοχή όμως είναι λεπτά τα όρια της απελπισίας με το»δίνω μάχη για να κατακτήσω αυτό που μου αρέσει» . Δοκίμασε το για αλλαγή και δεν θα χάσεις ακόμα και αν πάει στραβά το πράγμα, γιατί αν πάει καλά η χαρά δεν θα σε κρατάει και η χαρά στις μέρες μας είναι αυτό που μας λείπει και περισσότερο. Μην μετανιώνεις ποτέ και για τίποτα, έχεις αμφιβολία; βεβαιώσου και όρισε εσύ τη μοίρα σου και άσε τους άλλους να αναρωτιούνται.\n← NEOI ΕΝ ΜΕΣΩ ΟΙΚΟΝΟΜΙΚΗΣ ΚΡΙΣΗΣ…\nThe Night Circus – Το Τσίρκο της Νύχτας της Erin Morgenstern →


Ελπίζω να σας κάναμε περήφανους... ~ EΡΥΘΡΟΛΕΥΚΑ ΝΕΑ\nΟ Τζος Πάουελ περιγράφει πώς βίωσε την κατάκτηση του Final 4 της Ευρωλίγκας, υποκλίνεται στον κόσμο του Ολυμπιακού και θέτει στόχο την κατάκτηση του πρωταθλήματος.\nΕυλογημένος για όσα βίωσε με τον Ολυμπιακό και την κατάκτηση της Ευρωλίγκας δηλώνει ο Τζος Πάουελ μέσω του blog του στην ιστοσελίδα της διοργάνωσης.\nΟ Αμερικανός άσος υποκλίνεται στον κόσμο της ομάδας, τονίζει πως ελπίδα του είναι να ένιωσε περήφανος για την προσπάθεια της ομάδας και θέτει σαν στόχο τόσο την κατάκτηση του πρωταθλήματος Ελλάδας, όσο και τη συνέχιση της καριέρας του στην Ευρωλίγκα.\n«Γεια σας φίλοι της Ευρωλίγκας και πάλι. Είμαι ο Τζος Πάουελ του πρωταθλητή Ευρώπης Ολυμπιακού. Νιώθω ευλογημένος και προνομιούχος που το καταφέραμε, ειδικά στην πρώτη μου χρονιά στη διοργάνωση. Είμαι πολύ χαρούμενος που αποτελώ μέλος αυτής της υπέροχης κατάστασης με αυτούς τους σπουδαίους συμπαίκτες. Γράψαμε ιστορία και ήταν μια εξαιρετική χρονιά για μας. Το πανηγυρίσαμε ήσυχα στο Λονδίνο, αλλά το απολαύσαμε όταν επιστρέψαμε στην Αθήνα. Βρεθήκαμε όλοι μαζί και πανηγυρίσαμε.\nΟ γιος μου ήταν μαζί μου στο βάθρο, γιορτάζοντας μαζί με την ομάδα. Του αρέσει να έρχεται στους αγώνες μας και φυσικά μας υποστηρίζει πολύ. Ήταν πολύ όμορφο να ζήσουμε όλα αυτά μαζί. Είχε πλάκα να είμαστε μετά τον αγώνα στο γήπεδο και μάλιστα φωτογραφηθήκαμε με το τρόπαιο. Αυτές οι στιγμές είναι υπέροχες. Για μένα το να έχω μαζί μου την οικογένειά μου ήταν ξεχωριστό.\nΠιστεύω πως στον ημιτελικό με την ΤΣΣΚΑ κάναμε το καλύτερό μας παιχνίδι από αμυντικής άποψης. Είχαμε πολύ χρόνο για να προετοιμαστούμε για το παιχνίδι αυτό μετά τη σειρά με την Εφές. Αρχίσαμε αμέσως μετά την πρόκριση στο Final 4, δουλέψαμε πάνω σε ένα συγκεκριμένο πλάνο επιθετικά και αμυντικά. Αυτό που είδατε είναι αποτέλεσμα της σκληρής μας δουλειάς αυτές τις δύο εβδομάδες. Ένα από τα κλειδιά ήταν ότι παίξαμε δυνατά, κάτι που μας επέτρεψε να παίξουμε το καλύτερο μπάσκετ. Θέλαμε όλοι να παίζουν δυνατά και επιθετικά στην άμυνα. Η ενέργειά μας και ο τρόπος που μιλούσαμε ο ένας στον άλλο και βοηθούσαμε ο ένας τον άλλο, μας επέτρεψε να βάλουμε εύκολα καλάθια.\nΞέραμε πως έπρεπε να κερδίσουμε ένα ακόμη παιχνίδι μετά τη νίκη επί της ΤΣΣΚΑ. Ήμασταν συγκεντρωμένοι και ξέραμε τι ευκαιρία είχαμε μπροστά μας. Παρότι ήμασταν σε καλή κατάσταση, ξέραμε ότι δεν έχει τελειώσει τίποτα, έστω κι αν είχαμε κερδίσει με τέτοιο τρόπο την ΤΣΣΚΑ. Τίποτα δεν είναι πιο σημαντικό από τον τελικό και όλοι το γνωρίζαμε.\nΗ Ρεάλ πέτυχε πολλά καλάθια νωρίς στον αγώνα. Συμβαίνουν αυτά. Το παιχνίδι αυτό βασίζεται σε σερί και δεν μπορείς να κερδίσεις από την πρώτη περίοδο. Αν ίσχυε αυτό, δεν θα ήμασταν τώρα πρωταθλητές Ευρώπης. Είχαμε βρεθεί σε τέτοιες καταστάσεις και στο παρελθόν και κάναμε υπομονή. Όταν οι αντίπαλοι κρύωσαν, το εκμεταλλευτήκαμε και γυρίσαμε το ματς, πήραμε το προβάδισμα και δεν κοιτάξαμε ποτέ πίσω.\nΔείξαμε και πάλι το χαρακτήρα και τη σκληρή δουλειά μας σαν ομάδα. Αν το σκεφτείς καλά, στο πέμπτο ματς με την Εφές, ένα πριν το Final 4, χάναμε στη μεγαλύτερη διάρκεια του αγώνα, αλλά κάναμε ένα μεγάλο σερί στο τρίτο δεκάλεπτο και τα καταφέραμε. Έχουμε αυτό τον τύπο ομάδα και την εμπειρία, δεν τα παρατάμε ποτέ. Δεν είναι ανάγκη φυσικά κάθε φορά να βρισκόμαστε σε τόσο δύσκολη θέση, αλλά ό,τι κι αν συμβαίνει, σε κάθε ματς μπορούμε να πάρουμε τη νίκη.\nΟ Σπανούλης ήταν ο MVP του Final 4 μετά μία φανταστική εμφάνιση στο δεύτερο ημίχρονο του τελικού. Όταν άρχισε να ευστοχεί, άλλαξε ό,τι έκανε η Ρεάλ αμυντικά. Από τη στιγμή που πέτυχε αυτά τα συνεχή τρίποντα, έπρεπε να βγει η άμυνα πάνω του και εκείνος βρήκε τον τρόπο να δώσει ασίστ ή να μπει προς το καλάθι. Με τον τρόπο που παίζουμε μπορούμε να κερδίζουμε παιχνίδι σε διαφορετικούς ρυθμούς. Έχουμε πολλούς παίκτες που μπορούν να σκοράρουν και να κάνουμε ένα μεγάλο παιχνίδι ανά πάσα στιγμή, έτσι δεν αποτελεί έκπληξη για μένα ότι πετύχαμε 100 πόντους στον τελικό.\nΗ επιστροφή στην Ελλάδα ήταν απίστευτη. Ο κόσμος μας αποθέωσε στο αεροδρόμιο καις μας πήρε πολλή ώρα για να φτάσουμε στο ΣΕΦ. Χιλιάδες φίλαθλοι μάς περίμεναν εκεί. Την επόμενη μέρα βγήκαμε έξω σαν ομάδα για να το γιορτάσουμε. Ήταν μία αξέχαστη εβδομάδα. Είχα την τύχη να είμαι σε πολλές ομάδες με τέτοια στενή σχέση. Είναι κάτι υπέροχο, γιατί δεν είναι εύκολο να βρεις ομάδες που παίζουν τόσο ομαδικά όσο ο Ολυμπιακός.\nΌπως είπα, ήταν η πρώτη μου σεζόν στην Ευρωλίγκα. Για μένα ήταν μια σπουδαία εμπειρία, παρά τα σκαμπανεβάσματα. Έπρεπε να προσαρμοστώ σε διαφορετικούς κανόνες και σε έναν διαφορετικό τρόπο παιχνιδιού. Ήταν μια εμπειρία μάθησης και την εκτιμώ πολύ. Η Ευρωλίγκα είναι μία διοργάνωση υψηλού επιπέδου και φυσικά θα ήθελα να ξαναπαίξω του χρόνου. Πιστεύω πως έχω προσαρμοστεί καλά σε αυτή και στον τρόπο παιχνιδιού. Αυτό θα με βοηθήσει στο μέλλον.\nΗ χρονιά για μας δεν τελείωσε. Τα ελληνικά play offs βρίσκονται σε εξέλιξη. Θέλουμε να τελειώσουμε δυνατά τη σεζόν και στόχος μας είναι ένας ακόμη τίτλους. Δουλεύουμε και πάλι σκληρά για να καταφέρουμε να κλείσουμε με θετικό τρόπο τη σεζόν.\nΘέλω με τα τελευταία μου λόγια να απευθυνθώ στους φίλους του Ολυμπιακού που ήταν στο Λονδίνο: Σας ευχαριστώ για την υποστήριξη, ελπίζω να νιώσατε περήφανοι για μας».


Η φόλα πάει σύννεφο...και σοκάρει στη Τριφυλία και Ελλάδα\nΑρχική σελίδαtrifyliaΗ φόλα πάει σύννεφο...και σοκάρει στη Τριφυλία και Ελλάδα\nkyparissiotis Τετάρτη, Ιουλίου 10, 2013\nΗ φόλα δεν είναι μόνο δολοφονία. Είναι αργός και βασανιστικός θάνατος, μαρτύριο για τα ζώα. Φανταστείτε ένα δηλητήριο που τρυπάει το συκώτι, τα νεφρά, το αιμοποιητικό σύστημα. Και αν έχει μέσα και τριμμένο γυαλί...Πώς είναι δυνατόν να φτάνετε σε τέτοιες βαρβαρότητες; Θα το κάνατε και στο δικό σας είδος κάτι τέτοιο; Θα μπορούσατε να καταδικάσετε σε βασανιστικό θάνατο και ένα παιδί; Ή πιστεύετε ότι εμείς δεν πονάμε, δεν έχουμε ψυχή; Η ζωή μας δεν έχει καμιά αξία; Πώς μας βλέπετε άραγε, σαν κινούμενα σκουπίδια; Χιλιάδες ερωτήσεις συνωστίζονται στο κεφάλι μου, που κοντεύει να εκραγεί.\nΛαύριο, απανωτές δηλητηριάσεις, διαμαρτυρίες κατοίκων και φιλόζωων, αλλά ο Δήμος παραμένει απαθής. Τραγική περίπτωση τα 4 σκυλιά στη Σητεία Κρήτης. Την πρώτη μέρα χρήσης του χώρου, που παραχώρησε ο Δήμος στο Φιλοζωικό Σύλλογο Σητείας, κάποιος έριξε δηλητήριο σκοτώνοντας 4 αθώα πλάσματα. Οι εθελοντές του συλλόγου τα μεγάλωναν με αγάπη και αφοσίωση αλλά κάποιος αποφάσισε να πετάξει στα σκουπίδια όλες τις προσπάθειές τους. Μάλιστα ο χώρος ήταν εκτός πόλης, για να μην ενοχλούνται οι πολίτες.\nΚαι για να μη θεωρήσετε ότι νοιάζομαι μόνο για σκύλους και γάτες, θα αναφέρω και την περίπτωση της αρκούδας με το αρκουδάκι της που βρέθηκαν πριν λίγο καιρό δηλητηριασμένα έξω από τα Γρεβενά, σε περιοχή με οικόσιτα ζώα και μελίσσια. Δώστε μου λοιπόν μια εξήγηση γι' αυτές τις βιαιότητες, εσείς που θεωρείτε τον εαυτό σας λογικά όντα. Εμείς είμαστε τα άλογα, όπως λέτε. Ποια θρησκεία, ποιοι νόμοι, ποιοι ηθικοί κανόνες σας υπαγορεύουν τέτοιες πράξεις; Επιστήμες όπως η Συγκριτική Μορφολογία, η Παλαιοντολογία, η Βιογεωγραφία, η Εμβρυολογία αποδεικνύουν καθημερινά την ομοιότητα των διαφόρων ειδών ως συνέπεια της κοινής τους καταγωγής. Η αποκωδικοποίηση του ανθρώπινου DNA αλλά και άλλων ειδών φανέρωσε τη μεγάλη ομοιότητα του γενετικού υλικού των ανθρώπων με άλλα πρωτεύοντα. Γιατί λοιπόν αυτή η ασέβεια απέναντι στα άλλα είδη; Στο σχολείο μαθαίνετε ότι κάθε είδος είναι κρίκος μιας τεράστιας αλυσίδας της φύσης και πως αν κάποιος κρίκος λείψει, διακυβεύεται η ζωή η δική σας και των άλλων ειδών. Επομένως γιατί εμείς πρέπει να εκλείψουμε;


Ξενοδοχεία κοντά σε St. Joan of Arc Catholic Church - Βρείτε προσφορές ξενοδοχείων\nΞενοδοχεία κοντά σε St. Joan of Arc Catholic Church\nΤο Skyscanner hotels αποτελεί έναν γρήγορο, δωρεάν και απλό τρόπο να οργανώσετε τη διαμονή σας κοντά σε St. Joan of Arc Catholic Church. Με μερικά κλικ, μπορείτε εύκολα να κάνετε αναζήτηση, να συγκρίνετε και να κάνετε κράτηση ξενοδοχείου κάνοντας κλικ απευθείας στην ιστοσελίδα του ξενοδοχείου ή του ταξιδιωτικού πράκτορα. Δεν προστίθενται οποιαδήποτε τέλη στη διαμονή σας εάν κάνετε κράτηση μαζί μας.\nΓια να ξεκινήσετε, απλά προσθέστε τις ημερομηνίες που έχετε επιλέξει για να ταξιδέψετε στο παραπάνω πλαίσιο αναζήτησης και θα σας βρούμε τις φθηνότερες προσφορές. Ή εναλλακτικά, επιλέξτε ανάμεσα σε κάποια από τα κορυφαία ξενοδοχεία κοντά σε St. Joan of Arc Catholic Church παραπάνω.


Σκούρα τα πράγματα για την ανθρωπότητα... | Η Εφημερίδα των Συντακτών\nΕκανε πρόποση και μας κέρασε... φαρμάκι\nΒΟΡΕΙΑ ΑΜΕΡΙΚΗ 20.09.2017, 06:18\nΣκούρα τα πράγματα για την ανθρωπότητα...\nΡεσιτάλ ευχολογίων, υποκρισίας, αλλά και... τρόμου στη χθεσινή πρώτη μέρα της ετήσιας γενικής συνέλευσης του ΟΗΕ. Αρκετοί ξένοι ηγέτες πήραν χθες τον λόγο και αν πάρουμε στα σοβαρά τις ομιλίες ορισμένων, το μέλλον της ανθρωπότητας δεν προδιαγράφεται ακριβώς «ρόδινο». Με πρώτο και καλύτερο τον Ντόναλντ Τραμπ ο οποίος ουσιαστικά επανέφερε τη θεωρία του Τζορτζ Μπους Β’ για τον «άξονα του κακού» σε πολύ πιο σκληρή ροκ εκδοχή.\nO Αμερικανός πρόεδρος δικαίωσε και με το παραπάνω τις ανησυχίες σχετικά με το περιεχόμενο της παρθενικής του ομιλίας στον Οργανισμό Ηνωμένων Εθνών. Και αν η χθεσινή του ομιλία στην ετήσια συνέλευση του ΟΗΕ ήταν ενδεικτική της στάσης που σκοπεύει να κρατήσει στα διεθνή γεωπολιτικά ζητήματα, στο εξής οι περισσότεροι συνομιλητές του, όπως και μια μεγάλη μερίδα κατοίκων αυτού του πλανήτη, θα πρέπει να κυκλοφορούν με κράνη και αλεξίσφαιρα γιλέκα.\nΟ γενικός γραμματέας του ΟΗΕ Αντόνιο Γκουτέρες έκανε μια «καθώς πρέπει» εισαγωγική ομιλία ενώπιον περίπου 130 αρχηγών κρατών και εκπροσώπων κυβερνήσεων στην οποία απηύθυνε έκκληση για έναν «κόσμο χωρίς πυρηνικά όπλα» και τόνισε ότι η λύση στην κρίση με τη Βόρεια Κορέα «πρέπει να είναι πολιτική» και ότι ο κόσμος δεν πρέπει να βυθιστεί στη δίνη «του πολέμου».\nΣτη συνέχεια, τα σάρωσε όλα ο «εξολοθρευτής» Τραμπ. Με δριμύτητα («τσαμπουκά», για την ακρίβεια) που εξέπληξε παριστάμενους, δημοσιογράφους και Αμερικανούς και ξένους αναλυτές, απείλησε ούτε λίγο ούτε πολύ να «καταστρέψει ολοσχερώς» τη Βόρεια Κορέα αν δεν εγκαταλείψει το πυρηνικό της πρόγραμμα. Χαρακτήρισε τον ηγέτη της χώρας Κιμ Γιονγκ Ουν «πυραυλάνθρωπο (Rocket man) σε αποστολή αυτοκτονίας»\nΑποκάλεσε «ντροπή για τις ΗΠΑ» τη συμφωνία για το πυρηνικό πρόγραμμα της Τεχεράνης και άφησε ανοιχτό το ενδεχόμενο να μην την επικυρώσει πριν από την εκπνοή της προθεσμίας στα μέσα Οκτωβρίου. Το δε Ιράν, κατά τον Τραμπ, είναι ένα «οικονομικά εξασθενημένο κράτος παρίας» που εξάγει τη βία. Από τα βέλη του δεν γλίτωσε ούτε η Βενεζουέλα στην οποία η κατάσταση είναι «απολύτως απαράδεκτη», ενώ τόνισε ότι οι ΗΠΑ δεν μπορούν να κάθονται απλά στην άκρη και να παρακολουθούν. Και φυσικά, «πρώτα η Αμερική». «Θα υπερασπιστώ τα συμφέροντα της Αμερικής περισσότερο από οτιδήποτε άλλο», υπογράμμισε, αφού πρώτα έπλεξε το εγκώμιο του πανίσχυρου στρατού της χώρας του και εκθείασε το πόσο έχουν βελτιωθεί τα πράγματα μετά την εκλογή του. Οσο για το κλίμα... κουβέντα.\nΣτον αντίποδα του Τραμπ, ο Γάλλος ομόλογός του Εμανουέλ Μακρόν, ο οποίος ανέβηκε στο βήμα λίγη ώρα αργότερα, χαρακτήρισε «μεγάλο σφάλμα» τυχόν ακύρωση της συμφωνίας με το Ιράν την οποία θεωρεί «καλή». Για τη Βόρεια Κορέα είπε ότι ευθύνη όλων, συμπεριλαμβανομένης της Κίνας, είναι να την πείσουν να προσέλθει στο τραπέζι των διαπραγματεύσεων. Εκτενή αναφορά έκανε στο θέμα της κλιματικής αλλαγής.\n«Η Συμφωνία του Παρισιού για το κλίμα δεν θα τεθεί σε επαναδιαπραγμάτευση», τόνισε, απαντώντας σε σχετικές κρούσεις αξιωματούχων του Λευκού Οίκου προκειμένου να μην αποσυρθούν οι ΗΠΑ από αυτή. Δήλωσε ότι σέβεται την απόφαση του Ντόναλντ Τραμπ και πρόσθεσε ότι «η πόρτα θα είναι πάντα ανοιχτή».\n«Ξεχάσατε τη Συρία»\nΣε αυστηρό τόνο ο Τούρκος πρόεδρος Ρετζέπ Ταγίπ Ερντογάν κατήγγειλε τη διεθνή κοινότητα ότι έχει εγκαταλείψει τη Συρία και τόνισε την αναγκαιότητα διεθνούς συνεργασίας για την επίλυση της σύρραξης. Τόνισε την αποφασιστικότητα της Τουρκίας να καταπολεμήσει την τρομοκρατία και υπενθύμισε ότι χάρη στη χώρα του «απελευθερώθηκαν» 2.000 τετραγωνικά χιλιόμετρα γης από το «Ισλαμικό κράτος» σε συριακό έδαφος.\nΑπηύθυνε αυστηρή προειδοποίηση κατά του δημοψηφίσματος για την ανάδειξη ανεξάρτητου κουρδικού κράτους στο Βόρειο Ιράκ λέγοντας ότι «ίσως επιφέρει μεγαλύτερη αποσταθεροποίηση στη χώρα και οδηγήσει σε νέες συγκρούσεις στην ευρύτερη περιοχή». Κατηγόρησε την Ευρωπαϊκή Ενωση για την ανεπαρκή στάση της στο προσφυγικό ζήτημα και τόνισε ότι η Τουρκία δεν έχει λάβει αρκετή βοήθεια από την Ευρώπη προκειμένου να συνδράμει τους πρόσφυγες που βρίσκονται εντός των συνόρων της. «Σας καλώ όλους να αναλάβετε δράση για να σταματήσουν οι άνθρωποι να χύνουν δάκρυα σε διάφορα μέρη του κόσμου», είπε σε μελοδραματικό τόνο. Παρέλειψε βέβαια να μιλήσει για τα δάκρυα που χύνουν εξαιτίας των πολιτικών του εκατομμύρια άνθρωποι εντός κι εκτός τουρκικών συνόρων...\nΒΟΡΕΙΑ ΑΜΕΡΙΚΗ 24.04.2018, 10:14\nΤρίτος άνθρωπος στο... ειδύλλιο Τραμπ - Μακρόν\nΤους ενώνει το συριακό μέτωπο, τους χωρίζουν σημαντικά ζητήματα όπως η κλιματική αλλαγή, το διεθνές εμπόριο και η επιβολή δασμών στον ευρωπαϊκό χάλυβα και το αλουμίνιο και κυρίως η συμφωνία για το πυρηνικό...


Βαγγέλης Κύρης | Andro\n“Το στυλ δεν έχει να κάνει καθόλου με τη μόδα”. Φωτό: Γιώργος Καπλανίδης.\nΗ προσωπική επιλογή εμφάνισης ή τρόπου ζωής και δεν έχει να κάνει καθόλου με τη μόδα.\nΖώντας και δημιουργώντας στο δικό μου μικρόκοσμο.\nΚάτι σαν το νεοκλασικό.\nΤι να πω, αφού όσοι έχουν κακό γούστο νομίζουν ότι έχουν καλό. Έμφυτη αδυναμία αντίληψης καλής αισθητικής.\nΌσοι έχουν κακό γούστο νομίζουν ότι έχουν καλό. Έμφυτη αδυναμία αντίληψης καλής αισθητικής.Tweet\nΤο λευκό πουκάμισο.\nΠου δεν το αλλάζουν εξαιτίας μου.\nΝα έχει προσωπικό στυλ και να μην ακολουθεί τη μόδα.\nΔιαβάστε ακόμα: Όταν οι άντρες ξεκουμπώνονται.\nΔεν έχω ένα, αλλά τα σαρκάζω όλα.\nΣτη δεκαετία του ’20, Γάλλος στο Μαρόκο.\nΤο άσπρο σε λευκό πουκάμισο, και το κόκκινο σε μικρές πινελιές στο σπίτι.\nΗ Σαναά στην Υεμένη για την αυθεντικότητα και το στυλ που δεν είδα αλλού.\nΔιαβάστε ακόμα: Το δερμάτινο Jack Purcell είναι η “Rolls” των sneakers.\nΚαμία κοσμοαντίληψη. Λατρεύω, όμως, τον El Greco, τον Caravaggio, τον Τσαρούχη και δεκάδες άλλους.\nΦοράω ακόμα τα παπιγιόν του πατέρα μου από τη δεκαετία του ’60, όταν εργαζόταν στην αμερικανική πρεσβεία.Tweet\nΟ Ζορμπάς (ευτυχώς που έγινε και κινηματογραφικός).\nΜε τον Ντοστογιέφσκι.\n“Αν ζούσα σε άλλη εποχή θα ‘θελα να ‘μουν στη δεκαετία του ’20, Γάλλος στο Μαρόκο”. Φωτό: Erion Kovachi\nΜε υπέροχη φωνή.\nΗ φθηνότερη είναι κάτι μανικετόκουμπα που “δανείστηκα” από μια αντικερί στις Ινδίες και η ακριβότερη ένα σμόκιν GUCCI την εποχή της κατανάλωσης.\nΑποκαλύψτε μας μια από τις μυστικές διευθύνσεις σας από όπου αγοράζετε όμορφα πράγματα.\nΤα παζάρια σε αραβικές χώρες.\nΤι φοράτε από τον πατέρα σας ή από τον παππού σας, έχει για σας σπάνια συναισθηματική αξία και θέλετε μια μέρα να κληροδοτήσετε με τη σειρά σας;\nΤα παπιγιόν του πατέρα μου από τη δεκαετία του ’60, όταν εργαζόταν στην αμερικανική πρεσβεία.\nΠρος το παρόν, δεν επιθυμώ.\nΔιαβάστε ακόμα: Το ιδιοσυγκρασιακό στυλ του γραφίστα Γιάννη Κουρούδη.


Έργα και Projects στην Κρήτη από Chloroplastes\nΤα έργα που έχουν υλοποιηθεί ποικίλλουν σε κλίμακα, σχεδιασμό, λειτουργικότητα και αισθητική. Ανεξάρτητα από το μέγεθος και τον τύπο του έργου, νιώθουμε την υποχρέωση να κρατάμε υψηλό επίπεδο στην ποιότητα των παροχών μας. Με επιτυχία έχουν ολοκληρωθεί διαφορετικών τύπων projects. Έργα ιδιωτικών χώρων μεγαλύτερης κλίμακας όπως εξοχικές πολυτελείς κατοικίες αλλά και ιδιωτικές οικιακές αυλές και δρόμους.\nΟ κήπος της φύσης\nΚήπος από τοπίο\nΚήπος σε παρτέρια\nΜοναστήρι Αγίας Κυριακής\nΈχετε απορίες; Οι ειδικοί είναι εδώ για να σας βοηθήσουν\nΣας αρέσει η δουλειά μας και η αισθητική μας όπως φαίνεται στα παραπάνω ολοκληρωμένα έργα μας; Παρακαλούμε να μην διστάσετε να έρθετε σε επικοινωνία μαζί μας.


κατεβάστε το Camaro Wallpapers Images APK τελευταία έκδοση 4.5 για συσκευές Android\nHomeεφαρμογέςΨυχαγωγίαCamaro Wallpapers Images\nCamaro Wallpapers Images\n120 wallpapers camaro\n4.4 (88.0%) 5 Σχόλια\nΕισήχθη από τον προγραμματιστή HongoApps, το Camaro Wallpapers Images είναι μια εφαρμογή Ψυχαγωγία στην πλατφόρμα Android. η τρέχουσα έκδοση είναι 4.5 κυκλοφόρησε στις September 27, 2019. αυτή η εφαρμογή έχει πάνω από 2.7 Χίλια λήψεις και 5 ψήφους. η βαθμολογία είναι 4.4 αστέρια, μπορείτε να δείτε τις λεπτομέρειες παρακάτω.\nCamaros αυτοκίνητα wallpapers σας παρουσιάζει μια μεγάλη συλλογή από δωρεάν wallpapers και κεντρική οθόνη HD. Δώστε μια νέα οπτική διάσταση στην οθόνη σας με την αποκλειστική θέματα και απίστευτα προσόντα των καμερών αυτοκινήτων για το Android συσκευή σας. Κάθε ταπετσαρία είναι μοναδικό και καταπληκτικό.\nΈχουμε για εσάς μια μεγάλη ποικιλία από ταπετσαρίες, όπως είναι:\n- Αθλητισμός Camaro ταπετσαρία\n- Εικόνες του κλασικού Camaro\n- American υπόβαθρο των μυών\n- American οθόνη κλειδώματος του αυτοκινήτου\nΚύρια χαρακτηριστικά της Camaro υπόβαθρα\n+ Υψηλής ανάλυσης Full HD εικόνες Camaros αυτοκίνητο.\n+ Συμβατό με όλα τα ψηφίσματα των τηλεφώνων και tablets.\n+ Ένα καταπληκτικό οπτικό σχεδιασμό της διεπαφής.\n+ Μικρή κατανάλωση δικτύου για την ταχεία φορτία.\n+ Αλλαγή υπόβαθρο των αυτοκινήτων Camaros εύκολη και γρήγορη.\n+ Δυνατότητα να μοιραστεί μέσω των κοινωνικών δικτύων, e-mail, SMS, κλπ\n+ Επιλογή για να σώσει τα κεφάλαια των καροτσάκια Camaros για κινητά τηλέφωνα στην κάρτα SD και γκαλερί.\n+ Η εφαρμογή είναι συμπαγής, καταλαμβάνει ελάχιστη μνήμη και εντελώς δωρεάν.\nwallpapers Camaros είναι μια εφαρμογή που έχει μια ποικιλία ενημερώνεται συχνά υπόβαθρα HD! Νέα κεφάλαια θα προστεθούν για κάμερες κινητών τηλεφώνων κάθε φορά που υπάρχει μια ευκαιρία και δεν υπάρχει καμία ανάγκη για την ενημέρωση της εφαρμογής, λόγω της δύναμης του διαδικτύου.\n* Carros Κατεβάστε Wallpapers Camaros να προσαρμόσετε το Android κινητό σας και το καθιστούν μοναδικό σε στυλ και τον τρόπο της ύπαρξής σας.\n* Η εφαρμογή αυτή θα ανοίξει έναν κόσμο εντυπωσιακές εικόνες των αυτοκινήτων Camaros για το τηλέφωνό σας Android ή ακόμα και στο tablet σας.\n* Κάθε ταμείο καροτσάκια Camaro για κινητά τηλέφωνα ελέγχεται με το χέρι και οι καλύτερες από αυτές επιλέξει πριν από την είσοδο του καταλόγου.\n* Τα νέα κεφάλαια Camaros hd αυτοκινήτων για το Android προστεθεί πολύ συχνά.\nΠρος το παρόν προσφέρουμε την έκδοση 4.5. αυτή είναι η τελευταία, πιο βελτιστοποιημένη έκδοση. είναι κατάλληλο για πολλές διαφορετικές συσκευές. δωρεάν λήψη απευθείας apk από το Google Play Store ή άλλες εκδόσεις που φιλοξενούμε. Επιπλέον, μπορείτε να πραγματοποιήσετε λήψη χωρίς εγγραφή και δεν απαιτείται σύνδεση.\nCamaro Wallpapers HD 4K